Rīgas pašvaldības sabiedrība ar ierobežotu atbildību “Rīgas satiksme”

APSTIPRINĀTS
Iepirkuma komisijas
2022. gada 10. maija sēdē

**Atklāta konkursa**

**“Tiesības noslēgt vispārīgo vienošanos par kontakttīkla balstu piegādi”**

Identifikācijas Nr. RS/2022/25

**NOLIKUMS**

**Rīga**

**2022**

**I VISPĀRĪGĀ INFORMĀCIJA**

1. **Iepirkuma procedūras mērķis un veids**
	1. Iepirkuma procedūras mērķis – vadoties no nolikumā noteiktajām pretendentu atlases prasībām, atklātā konkursā atlasīt piegādātājus, ar kuriem RP SIA “Rīgas satiksme” (turpmāk – Pasūtītājs) noslēgs vispārīgo vienošanos parkontakttīkla balstu piegādi.
	2. Iepirkuma nomenklatūras CPV kods: 44212224-5 (Gaisvadu līniju stabi).
	3. Iepirkuma metode – atklāts konkurss (turpmāk – Konkurss), saskaņā ar Pasūtītāja Iepirkuma nolikumu un Sabiedrisko pakalpojumu sniedzēju iepirkumu likumu.
	4. Iepirkuma paredzamā līguma cena: 2 270 000,00 EUR bez pievienotās vērtības nodokļa (turpmāk – PVN):

1.5. Iepirkumā paredzēto preču piegādes finansēšanai plānots piesaistīt Eiropas Savienības Kohēzijas fonda līdzfinansējumu.

1. **Iepirkuma identifikācijas numurs:** Iepirkuma identifikācijas numurs - RS/2022/25.
2. **Pasūtītāja nosaukums, adrese un citi rekvizīti:**

Rīgas pašvaldības sabiedrība ar ierobežotu atbildību “Rīgas satiksme”

Reģ. LR Komercreģistrā ar Nr.40003619950

Juridiskā adrese: Kleistu iela 28, Rīga, LV - 1067,

Biroja adrese: Vestienas iela 35, Rīga, LV-1035,

Tālr. 67104800; fakss 67104802.

1. **Pasūtītāja kontaktpersona:**

Alena Kamisarova, tel. +371 67104791, e-pasts – alena.kamisarova@rigassatiksme.lv.

1. **Paziņojums par līgumu**

Paziņojums par līgumu tiek publicēts Iepirkumu uzraudzības tīmekļvietnē [www.iub.gov.lv](http://www.iub.gov.lv) un Eiropas Savienības oficiālajā vēstnesī.

1. **Pretendenti**
	1. Konkursā var piedalīties jebkurš piegādātājs, kas atbilst Pasūtītāja izvirzītajām pretendentu atlases prasībām un kurš ir gatavs piegādāt iepirkumā paredzēto preci.
	2. Piegādātājiem ir tiesības apvienoties apvienībā un iesniegt kopīgu piedāvājumu.
	3. Gadījumā, ja piegādātāju apvienībai tiks piešķirtas vispārīgās vienošanās slēgšanas tiesības, tai pēc savas izvēles jāizveido personālsabiedrība (pilnsabiedrība) vai jānoslēdz sabiedrības līgums, vienojoties par apvienības dalībnieku atbildības sadalījumu.

**II INFORMĀCIJAS APMAIŅA, PIEDĀVĀJUMU NOFORMĒŠANAS,**

 **IESNIEGŠANAS KĀRTĪBA**

1. **Piedāvājumu iesniegšanas un atvēršanas vieta, datums, laiks un kārtība**
	1. Piedāvājumi Konkursā ir iesniedzami tikai elektroniski, izmantojot Valsts reģionālās attīstības aģentūras uzturētā tīmekļvietnē [www.eis.gov.lv](http://www.eis.gov.lv) pieejamo Elektronisko iepirkumu sistēmas e-konkursu apakšsistēmu. Ārpus Elektronisko iepirkumu sistēmas e-konkursu apakšsistēmas iesniegtie piedāvājumi tiks atzīti par neatbilstošiem Konkursa nolikuma prasībām.
	2. Piedāvājumu iesniegšanas termiņš ir līdz 2022. gada 20. jūnija, plkst.15.00.
	3. Pretendents pirms piedāvājumu iesniegšanas termiņa beigām var grozīt vai atsaukt iesniegto piedāvājumu. Piedāvājuma grozījumi vai atsaukums jāiesniedz tikai elektroniski, izmantojot Valsts reģionālās attīstības aģentūras uzturētā tīmekļvietnē [www.eis.gov.lv](http://www.eis.gov.lv) pieejamo Elektronisko iepirkumu sistēmas e-konkursu apakšsistēmu.
	4. Iepirkuma komisija atver iesniegtos piedāvājumus tūlīt pēc piedāvājumu iesniegšanas termiņa beigām – 2022. gada 20. jūnija, plkst. 15.00.
	5. Piedāvājumu atvēršana notiek, izmantojot Valsts reģionālās attīstības aģentūras uzturētā tīmekļvietnē [www.eis.gov.lv](http://www.eis.gov.lv) pieejamos rīkus piedāvājumu elektroniskai saņemšanai.
2. **Prasības attiecībā uz piedāvājuma noformējumu un iesniegšanu:**
	1. Konkursa piedāvājums jāiesniedz elektroniski Elektronisko iepirkumu sistēmas e-konkursu apakšsistēmā (turpmāk - Apakšsistēma), ievērojot šādas pretendenta izvēles iespējas:
		1. Apakšsistēmas piedāvātos rīkus, aizpildot minētās sistēmas Apakšsistēmā konkursa sadaļā ievietotās formas;
		2. elektroniski aizpildāmos dokumentus elektroniski sagatavojot ārpus Apakšsistēmas un pievienojot atbilstošajām prasībām (šādā gadījumā pretendents ir atbildīgs par aizpildāmo formu atbilstību dokumentācijas prasībām un formu paraugiem);
		3. elektroniski sagatavoto piedāvājumu šifrējot ārpus Apakšsistēmas ar trešās personas piedāvātiem datu aizsardzības rīkiem un aizsargājot ar elektronisku atslēgu un paroli (šādā gadījumā pretendents ir atbildīgs par aizpildāmo formu atbilstību dokumentācijas prasībām un formu paraugiem, kā arī dokumenta atvēršanas un nolasīšanas iespējām).
	2. Sagatavojot piedāvājumu, pretendents ievēro, ka:
		1. Piedāvājuma dokumenti jāpievieno tam paredzētajā konkursa profila sadaļā;
		2. iesniedzot piedāvājumu, pretendents to paraksta ar drošu elektronisko parakstu un laika zīmogu vai ar Elektroniskās iepirkumu sistēmas piedāvāto elektronisko parakstu.
	3. Piedāvājuma dokumenti jāparaksta pretendenta pārstāvim (-jiem) ar pārstāvības tiesībām vai tā pilnvarotai (-ām) personai (-ām). Gadījumā, ja pārstāvības tiesības nav konstatējamas no Uzņēmumu reģistra datiem, piedāvājumam jāpievieno dokuments, kas apliecina pretendenta pārstāvja (~u) pārstāvības (paraksta) tiesības.
	4. Piedāvājums jāsagatavo tā, lai nekādā veidā netiktu apdraudēta Elektronisko iepirkumu sistēmas Apakšsistēmas darbība un nebūtu ierobežota piekļuve piedāvājumā ietvertajai informācijai, tostarp piedāvājums nedrīkst saturēt datorvīrusus un citas kaitīgas programmatūras vai to ģeneratorus, vai, ja piedāvājums ir šifrēts, pretendentam noteiktajā laikā (ne vēlāk kā 15 minūšu laikā pēc piedāvājumu atvēršanas uzsākšanas) jānodrošina iesniegtā piedāvājuma atšifrēšana.
	5. Pretendenti piedāvājuma dokumentus sagatavo atbilstoši Konkursa nolikumā izvirzītajām prasībām.
	6. Piedāvājumā iekļautajiem dokumentiem un to noformējumam jāatbilst Dokumentu juridiskā spēka likumam un Ministru kabineta 2018.gada 6.septembra noteikumiem Nr.558 „Dokumentu izstrādāšanas un noformēšanas kārtība”.
	7. Piedāvājums jāsagatavo latviešu valodā. Svešvalodā sagatavotiem piedāvājuma dokumentiem jāpievieno apliecināts tulkojums latviešu valodā saskaņā ar Ministru kabineta 2000.gada 22.augusta noteikumiem Nr.291 „Kārtība, kādā apliecināmi dokumentu tulkojumi valsts valodā”. Par dokumentu tulkojuma atbilstību oriģinālam atbild pretendents.
	8. Pretendents sedz visas izmaksas, kas saistītas ar piedāvājuma sagatavošanu un iesniegšanu Pasūtītājam.
3. **Informācijas apmaiņa**
	1. Saziņa starp Pasūtītāju un ieinteresētajiem piegādātājiem Konkursa ietvaros notiek latviešu valodā, rakstiski.
	2. Iepirkuma komisijai ir tiesības pieprasīt papildus informāciju, lai precizētu datus par iesniegtajiem pretendentu atlases dokumentiem, kā arī pieprasīt pretendentam uzrādīt iesniegto dokumentu kopiju oriģinālus.
	3. Ieinteresētie piegādātāji var saņemt Konkursa dokumentus un ar tiem iepazīties Pasūtītāja interneta vietnē www.rigassatiksme.lv, sadaļā “Iepirkumi un izsoles” un elektronisko iepirkumu sistēmā apakšsistēmā „e-konkursi” <https://www.eis.gov.lv/EKEIS/Supplier>.
	4. Iepirkuma komisija pēc iespējamā pretendenta rakstveida pieprasījuma, ja šis pieprasījums saņemts laikus, sagatavo papildus informāciju par Konkursa nolikumu un 5 (piecu) darba dienu laikā, bet ne vēlāk kā 6 (sešas) dienas pirms piedāvājumu iesniegšanas termiņa beigām, nosūta šo informāciju iespējamam pretendentam, kurš pieprasījis informāciju. Vienlaikus ar papildus informācijas nosūtīšanu iespējamam pretendentam, šī informācija tiek ievietota Elektronisko iepirkumu sistēmas tīmekļa vietnē [www.eis.gov.lv](http://www.eis.gov.lv) un Pasūtītāja interneta vietnē [www.rigassatiksme.lv](http://www.rigassatiksme.lv).
	5. Iepirkuma komisija var izdarīt grozījumus Konkursa nolikumā, par tiem nosūtot paziņojumus Iepirkumu uzraudzības birojam. Ne vēlāk kā vienu dienu pēc tam, kad paziņojums par grozījumiem iesniegts Iepirkumu uzraudzības birojam publicēšanai, informācija par grozījumiem tiek ievietota Elektronisko iepirkumu sistēmas tīmekļa vietnē [www.eis.gov.lv](http://www.eis.gov.lv) un Pasūtītāja interneta vietnē [www.rigassatiksme.lv](http://www.rigassatiksme.lv).
4. **Piedāvājuma nodrošinājums**
	1. Piedāvājuma nodrošinājums tiek noteikts 20 000,00 EUR (divdesmit tūkstoši *euro* un 00 centi). Piedāvājuma nodrošinājums jāiesniedz kā viens no zemāk minētajiem variantiem:
		1. bankas garantija (paraugs nolikuma pielikumā Nr.1) par nodrošinājuma summas izmaksāšanu par labu Pasūtītājam, ja iestājas nolikuma 10.5.punktā minētie apstākļi. Piedāvājuma nodrošinājumam ir jābūt spēkā no nolikuma 7.4.punktā minētās piedāvājuma atvēršanas dienas līdz nolikuma 10.4.punktā noteiktajam termiņam.
		2. apdrošināšanas polise, kurā obligāti jābūt iekļautiem šādiem nosacījumiem:
			1. apdrošinātājs apņemas samaksāt piedāvājuma nodrošinājuma apmēram atbilstošu naudas summu 3 (trīs) darba dienu laikā pēc attiecīgas prasības no Pasūtītāja saņemšanas nolikuma 10.5.punktā norādītajos gadījumos. Pasūtītājam nav nepieciešams pierādīt vai dot pamatojumu, vai iemeslus savai prasībai, un pretendentam nav tiesību apspriest šo prasību;
			2. apdrošināšanas polise ir spēkā līdz nolikuma 10.4.punktā norādītajam termiņam;
			3. nav noteikts pašrisks piedāvājuma nodrošinājuma summas izmaksas Pasūtītājam gadījumā;
			4. apdrošinātājs apliecina, ka pretendents ir veicis apdrošināšanas prēmijas samaksu pilnā apmērā. Ja apdrošināšanas polisē šāds apliecinājums nav iekļauts, pretendentam kopā ar polisi jāiesniedz dokuments, kas apliecina apdrošināšanas prēmijas samaksu pilnā apmērā (bankas vai apdrošināšanas polises izdevēja apliecinājums par prēmijas samaksu pilnā apmērā vai apdrošināšanas polises izdevēja apliecinājums par polises spēkā esamību);
		3. bankas apliecinājums par naudas iemaksu RP SIA “Rīgas satiksme” kontā Nr. LV56PARX0006048641565, maksājuma uzdevumā norādot “Piedāvājuma nodrošinājums atklātam konkursam “Tiesības noslēgt vispārīgo vienošanos par kontakttīkla balstu piegādi”, identifikācijas Nr. RS/2022/25;
	2. Ja pretendents izvēlējies iesniegt piedāvājuma nodrošinājumu nolikuma 10.1.1. vai 10.1.2.punktā norādītajā veidā, tad piedāvājuma nodrošinājums Elektronisko iepirkumu sistēmas e-konkursu apakšsistēmā iesniedzams kā e-dokuments ar drošu elektronisko parakstu un laika zīmogu.
	3. Ja pretendents ir vairāku personu apvienība, tad nolikuma 10.1.punkta prasībām atbilstošu piedāvājuma nodrošinājumu var iesniegt viens vai vairāki apvienības dalībnieki ar nosacījumu, ka kopējai apvienības nodrošinājumu summai jāatbilst nolikuma 10.1.punktā paredzētajam apmēram.
	4. Piedāvājuma nodrošinājumam ir jābūt spēkā līdz īsākajam no šādiem termiņiem:
* 6 (sešus) mēnešus, skaitot no nolikuma 7.4.punktā minētās piedāvājumu atvēršanas dienas;
* līdz iepirkuma līguma noslēgšanai.
	1. Nodrošinājuma devējs (banka, apdrošinātājs) izmaksā Pasūtītājam vai Pasūtītājs ietur pretendenta iemaksāto piedāvājuma nodrošinājuma summu, ja pretendents atsauc savu piedāvājumu laikā, kamēr ir spēkā piedāvājuma nodrošinājums, vai ja saskaņā ar piedāvājumu izvēles kritēriju izraudzītais pretendents nenoslēdz vispārīgo vienošanos nolikuma 26.2.punktā noteiktajā termiņā.
1. **Piedāvājuma derīguma termiņš**
	1. Piedāvājuma derīguma termiņš ir 6 (seši) mēneši.
	2. Pamatojoties uz Pasūtītāja rakstisku lūgumu, Pretendents var pagarināt piedāvājuma derīguma termiņu. Pretendentam sava piekrišana vai noraidījums jāsniedz rakstveidā.
2. **Piedāvājuma sastāvs**
	1. Piedāvājums vispārīgās vienošanās noslēgšanai, kas sastāv no:
		1. pieteikuma, kas sagatavots atbilstoši 2.pielikuma paraugam;
		2. pretendentu atlases dokumentiem, kas sagatavoti atbilstoši Konkursa nolikuma 18.punktā noteiktajām prasībām;
		3. Tehniskā piedāvājuma, kas sagatavots atbilstoši nolikuma 4.pielikuma formai.
3. **Piedāvājuma apjoms**
	1. Pretendenti piedāvājumu vispārīgās vienošanās noslēgšanai var iesniegt tikai par visu iepirkuma priekšmetu kopumā.

**III INFORMĀCIJA PAR IEPIRKUMA PRIEKŠMETU**

1. **Piegādes priekšmets un apjoms**
	1. Iepirkuma priekšmets ir Kontakttīkla balstu piegāde atbilstoši Tehniskajai specifikācijai (3.pielikums) un Vispārīgās vienošanās (5.pielikums) noteikumiem.
	2. Konkursa rezultātā Pasūtītājs noslēgs vispārīgo vienošanos ar visiem pretendentiem, kas atbildīs Konkursa nolikumā izvirzītajām pretendentu atlases prasībām. Vispārīgās vienošanās projekts ir pievienots nolikumam kā 5.pielikums.
	3. Vispārīgā vienošanās tiks noslēgta uz 12 (divpadsmit) mēnešiem.
	4. Iepirkumu līgumu vispārīgās vienošanās ietvaros slēdz atbilstoši Pasūtītāja vajadzībām, nosūtot vispārīgās vienošanās dalībniekiem cenu aptauju un izvērtējot vispārīgās vienošanās dalībnieku iesniegtos piedāvājumus.

**IV PRETENDENTU ATLASES PRASĪBAS**

1. **Pretendenta izslēgšanas noteikumi**
	1. Pasūtītājs izslēdz pretendentu no dalības Konkursā, ja uz pretendentu ir attiecināms jebkurš no Sabiedrisko pakalpojumu sniedzēju iepirkumu likuma 48.panta pirmajā daļā noteiktajiem gadījumiem.
	2. Papildus nolikuma 15.1.punktā minētajam, Pasūtītājs ir tiesīgs izslēgt pretendentu no dalības konkursā saskaņā ar Sabiedrisko pakalpojumu sniedzēju iepirkumu likuma 48.panta otrās daļas 1.punktu.
	3. Pasūtītājs izslēdz pretendentu no dalības konkursā, ja uz pretendentu ir attiecināms jebkurš no Starptautisko un Latvijas Republikas nacionālo sankciju likuma 11.1 panta pirmajā daļā noteiktajiem gadījumiem.
	4. Nolikuma 15.1. un 15.2. punktā minētie izslēgšanas nosacījumi attiecas uz visiem piegādātāju apvienības dalībniekiem vai personālsabiedrības biedriem (ja pretendents ir piegādātāju apvienība vai personālsabiedrība) un personām, uz kuru iespējām pretendents balstās, lai apliecinātu, ka tā kvalifikācija atbilst nolikumā noteiktajām prasībām. Uz apakšuzņēmējiem, kuru sniedzamo pakalpojumu vērtība ir vismaz 10% (desmit procenti) no kopējās iepirkuma līguma vērtības, attiecas nolikuma 15.1. un 15.2. minētie izslēgšanas nosacījumi, izņemot Sabiedrisko pakalpojumu sniedzēju iepirkumu likuma 48.panta pirmās daļas 1.punktā minēto izslēgšanas nosacījumu.
2. **Prasības profesionālas darbības veikšanā**
	1. Pretendentam vai, ja pretendents ir piegādātāju apvienība (turpmāk – apvienība) – visiem apvienības dalībniekiem, ir jābūt reģistrētiem Komercreģistrā vai, ja pretendents ir ārvalstnieks – reģistrētam atbilstoši attiecīgās valsts normatīvo aktu prasībām.
	2. Ja pretendents (arī apvienība) plāno piesaistīt konkursa priekšmetā ietilpstošo pakalpojumu izpildei apakšuzņēmēju, kura sniedzamo pakalpojumu vērtība ir vismaz 10% no kopējās iepirkuma līguma vērtības, jābūt savstarpēji noslēgtai vienošanās, kurā norādīti apakšuzņēmējam nododamo (pakalpojumu) veidi, šo darbu apjoms procentos no piedāvātās kopējās līguma cenas, un kurā apakšuzņēmējs apliecina gatavību veikt šos darbus, gadījumā, ja pretendents tiks atzīts par uzvarētāju.
3. **Prasības tehniskajām un profesionālajām spējām:**
	1. Pretendents vai, ja pretendents ir apvienība, vismaz viens apvienības dalībnieks, iepriekšējo 3 (trīs) gadu periodā ir veicis vismaz 10 kontakttīklu balstu piegādi.

**V PRETENDENTA ATLASES DOKUMENTI**

1. Lai Pasūtītājs izvērtētu pretendentu un pretendents apliecinātu savu atbilstību nolikuma IV sadaļā paredzētajām prasībām, pretendentam jāiesniedz sekojoši dokumenti:
	1. ja pretendents ir ārvalstu persona, tam jāiesniedz reģistrācijas apliecības kopija vai izdruka no attiecīgās valsts publiskās datubāzes, kas apliecina atbilstību nolikuma 16.1.punktam. Attiecībā uz Latvijas Republikā reģistrētiem pretendentiem Pasūtītājs par šo pretendentu atbilstību nolikuma 16.1.punktam pārliecinās attiecīgo informāciju iegūstot publiskajā datubāzē;
	2. ja pretendents ir apvienība – apvienības dalībnieku noslēgtās vienošanās kopija, kurā ir norādīts katram apvienības dalībniekam nododamo izpildāmo darbu (piegāžu) daļa procentos no piedāvātās kopējās līguma cenas un šo darbu raksturojums.
	3. informācija par pretendenta pieredzi kontakttīklu balstu piegādē atbilstoši nolikuma 17.1.punktam, atbilstoši noteiktajai tabulai:

|  |  |  |  |  |
| --- | --- | --- | --- | --- |
| Nr. | Piegādes priekšmets  | Līguma izpildes gads | Pasūtītājs, piegādes adrese | Pasūtītāja atbildīgās personas vārds uzvārds, amats, telefons |
|  |  |  |  |  |

* 1. nolikuma 16.2.punktā minētās vienošanās kopija, ja pretendents plāno piesaistīt apakšuzņēmēju, kura sniedzamo pakalpojumu vērtība ir vismaz 10% no kopējās iepirkuma līguma vērtības, pievienojot informāciju par apakšuzņēmēja paraksta tiesīgajām amatpersonām. Ja apakšuzņēmējs ir ārvalstu persona, tam jāiesniedz reģistrācijas apliecības kopija, kas apliecina atbilstību nolikuma 16.1.punktam. Attiecībā uz Latvijas Republikā Komercreģistrā reģistrētiem apakšuzņēmējiem Pasūtītājs par šo apakšuzņēmēju atbilstību 16.1.punktam pārliecinās attiecīgo informāciju iegūstot publiskajā datubāzē. Ņemot vērā, ka Sabiedrisko pakalpojumu sniedzēju iepirkumu likuma izpratnē apakšuzņēmējs ir arī pretendenta apakšuzņēmēja piesaistīta vai nolīgta persona, kura sniedz pakalpojumus, kas nepieciešami pasūtītāja noslēgtā pakalpojuma līguma izpildei, neatkarīgi no tā, vai šī persona pakalpojumu sniedz pretendentam vai citam apakšuzņēmējam (turpmāk nolikuma tekstā - apakšuzņēmēja apakšuzņēmējs), šajā punktā minētos dokumentus ir jāiesniedz arī attiecībā uz apakšuzņēmēja apakšuzņēmēju, ja tā sniedzamo pakalpojumu vērtība ir vismaz 10% no kopējās iepirkuma līguma vērtības.

Lai izvērtētu, vai apakšuzņēmēja sniedzamo pakalpojumu vērtība ir vismaz 10% no kopējās iepirkuma līguma vērtības, jāņem vērā, ka saskaņā ar Sabiedrisko pakalpojumu sniedzēju iepirkumu likumu apakšuzņēmēja sniedzamo pakalpojumu kopējo vērtību nosaka, ņemot vērā apakšuzņēmēja un visu attiecīgā iepirkuma ietvaros tā saistīto uzņēmumu sniedzamo pakalpojumu vērtību. Par saistīto uzņēmumu uzskata kapitālsabiedrību, kurā saskaņā ar koncerna statusu nosakošajiem normatīvajiem aktiem apakšuzņēmējam ir izšķirošā ietekme vai kurai ir izšķirošā ietekme apakšuzņēmējā, vai kapitālsabiedrību, kurā izšķirošā ietekme ir citai kapitālsabiedrībai, kam vienlaikus ir izšķirošā ietekme attiecīgajā apakšuzņēmējā.

* 1. dokuments, kas apliecina piedāvājuma nodrošinājumu nolikuma 10.1.punktā paredzētajā apmērā un kārtībā;
	2. pretendenta amatpersonas ar paraksta tiesībām izdota pilnvara, ja piedāvājumu neparaksta pretendenta amatpersona ar paraksta tiesībām.
1. Ja pretendents ir apvienība, tad katram no apvienības dalībniekiem jāiesniedz visa nolikuma 18.1., 18.6.punktā punktā paredzētā informācija. Savukārt, nolikuma 18.5., 18.3.punktā paredzēto informāciju var iesniegt viens vai vairāki no apvienības dalībniekiem atbilstoši šajos punktos noteiktajām prasībām, savukārt, 18.2., 18.4., paredzēto informāciju (vai apliecinājumu) apvienības dalībnieki iesniedz kopā.
2. Kā sākotnējo pierādījumu atbilstībai iepirkuma procedūras dokumentos noteiktajām pretendentu atlases prasībām (nolikuma IV sadaļa) Pretendents ir tiesīgs iesniegt Eiropas vienoto iepirkuma procedūras dokumentu, tajā aizpildot II daļu “Informācija par ekonomikas dalībnieku”, III daļu “Izslēgšanas iemesli”, IV daļu “Atlases kritēriji”, VI daļu “Noslēguma apliecinājumi”. Pretendents iesniedz Eiropas vienoto iepirkuma procedūras dokumentu par katru personu, uz kuras iespējām tas balstās, lai apliecinātu, ka tā kvalifikācija atbilst paziņojumā par līgumu vai iepirkuma procedūras dokumentos noteiktajām prasībām, tajā aizpildot II daļu “Informācija par ekonomikas dalībnieku”, III daļu “Izslēgšanas iemesli”, IV daļu “Atlases kritēriji”, VI daļu “Noslēguma apliecinājumi”. Pretendents iesniedz Eiropas vienoto iepirkuma procedūras dokumentu par katru tā norādīto apakšuzņēmēju, kura sniedzamo pakalpojumu vērtība ir vismaz 10% no iepirkuma līguma vērtības, tajā aizpildot II daļu “Informācija par ekonomikas dalībnieku”, III daļu “Izslēgšanas iemesli”, VI daļu “Noslēguma apliecinājumi”. Piegādātāju apvienība iesniedz atsevišķu Eiropas vienoto iepirkuma procedūras dokumentu par katru tās dalībnieku. Eiropas vienotais iepirkuma procedūras dokuments ir pieejams Elektronisko iepirkumu sistēmas tīmekļvietnē: espd.eis.gov.lv. Pasūtītājam jebkurā iepirkuma procedūras stadijā ir tiesības prasīt, lai pretendents iesniedz visus vai daļu no dokumentiem, kas apliecina atbilstību paziņojumā par līgumu vai iepirkuma procedūras dokumentos noteiktajām pretendentu atlases prasībām.
3. Nolikuma 15.1., 15.2., 15.3. un 15.4.punktā norādīto izslēgšanas nosacījumu esamību iepirkuma komisija pārbauda attiecībā uz pretendentu, kuram būtu piešķiramas līguma slēgšanas tiesības, rīkojoties saskaņā ar Sabiedrisko pakalpojumu sniedzēju iepirkumu likuma 48. panta nosacījumiem un Starptautisko un Latvijas Republikas nacionālo sankciju likuma 11.1 panta nosacījumiem. Starptautisko un Latvijas Republikas nacionālo sankciju likuma 11.1 panta pirmajā daļā noteiktie izslēgšanas gadījumi netiek pārbaudīti pretendenta norādītajām personām, uz kuru iespējām pretendents balstās, lai apliecinātu, ka tā kvalifikācija atbilst nolikumā noteiktajām prasībām, un apakšuzņēmējiem.
4. Pasūtītājs pieprasa, lai pretendents nomaina apakšuzņēmēju, kura sniedzamo pakalpojumu vērtība ir vismaz 10% (desmit procenti) no kopējās iepirkuma līguma vērtības, ja tas atbilst nolikuma 15.1., 15.2. un 15.4.punktā norādītajiem izslēgšanas nosacījumiem, izņemot Sabiedrisko pakalpojumu sniedzēju iepirkumu likuma 48. panta pirmās daļas 1.punktā minēto izslēgšanas nosacījumu, un personu, uz kuras iespējām pretendents balstās, lai apliecinātu, ka tā kvalifikācija atbilst nolikumā noteiktajām prasībām, ja tā atbilst nolikuma 15.1., 15.2. un 15.4.punktu izslēgšanas nosacījumiem. Ja pretendents 10 darbdienu laikā pēc pieprasījuma izsniegšanas vai nosūtīšanas dienas neiesniedz dokumentus par jaunu paziņojumā par līgumu vai iepirkuma procedūras dokumentos noteiktajām prasībām atbilstošu apakšuzņēmēju vai personu, uz kuras iespējām pretendents balstās, lai apliecinātu, ka tā kvalifikācija atbilst nolikumā noteiktajām prasībām, Pasūtītājs izslēdz pretendentu no dalības iepirkuma procedūrā.
5. Ja uz pretendentu, apvienības biedru, ja pretendents ir apvienība, vai personālsabiedrības biedru, ja pretendents ir personālsabiedrība, ir attiecināmi Sabiedrisko pakalpojumu sniedzēju iepirkumu likuma 48.panta pirmajā daļā 1., 3., 4., 5., 6., vai 7.punktā vai otrās daļas 1.punktā minētie izslēgšanas nosacījumi, pretendents norāda to piedāvājumā, un ja pretendents tiek atzīts par tādu, kuram būtu piešķiramas līguma slēgšanas tiesības, iesniedz skaidrojumu un pierādījumus par nodarītā kaitējuma atlīdzināšanu vai noslēgtu vienošanos par nodarītā kaitējuma atlīdzināšanu, sadarbošanos ar izmeklēšanas iestādēm un veiktajiem tehniskajiem, organizatoriskajiem vai personālvadības pasākumiem, lai pierādītu savu uzticamību un novērstu tādu pašu un līdzīgu gadījumu atkārtošanos nākotnē. Pasūtītājs šajā punktā minētajā gadījumā rīkojas atbilstoši Sabiedrisko pakalpojumu sniedzēju iepirkumu likuma 49.panta trešajā, ceturtajā vai piektajā daļā noteiktajam.

**VI PIEDĀVĀJUMS**

1. **Tehniskais piedāvājums**
	1. Tehnisko piedāvājumu pretendents sagatavo atbilstoši Konkursa nolikuma pielikumā (4.pielikums) esošai formai, pievienojot ražotāja apstiprinātu kontakttīkla balstu ekspluatācijas īpašību deklarāciju oriģinālvalodā ar apliecinātu tulkojumu latviešu valodā, balsta rasējumu ar tehniskajiem parametriem un nestspējas aprēķinu.

**VII PIEDĀVĀJUMU VĒRTĒŠANA**

1. **Piedāvājumu vērtēšanas kārtība**
	1. Visus ar Konkursa norisi saistītos jautājumus risina Pasūtītāja izveidota iepirkuma komisija.
	2. No sākuma komisija veic piedāvājumu noformējuma pārbaudi, kuras laikā komisija izvērtē, vai piedāvājums sagatavots un noformēts atbilstoši Konkursa nolikuma II sadaļas prasībām. Ja piedāvājums neatbilst prasībām, komisijai, izvērtējot neatbilstību būtiskumu un ievērojot samērīguma principu, ir tiesības to noraidīt, un turpmākajā iepirkuma procedūrā tas tālāk netiek vērtēts.
	3. Komisija izvērtē visu pretendentu atbilstību nolikumā izvirzītajām pretendenta atlases prasībām. Izvērtējums tiek veikts vadoties no pretendentu iesniegtajiem atlases dokumentiem, kā arī pārbaudot pretendentu atbilstību nolikumā izvirzītajām prasībām publiski pieejamās datubāzēs.
	4. Attiecībā uz visiem pretendentiem, kas atbilst nolikumā izvirzītajām pretendenta atlases prasībām, iepirkuma komisija veic pārbaudi, vai uz attiecīgo pretendentu nav piemērojami Sabiedrisko pakalpojumu sniedzēju iepirkuma likuma 48.panta pirmajā daļā noteiktie pretendenta izslēgšanas noteikumi, kā arī veic pārbaudi par Starptautisko un Latvijas Republikas nacionālo sankciju likuma 11.1 panta pirmajā daļā un otrajā daļā minētajiem izslēgšanas noteikumiem.
	5. Tehniskie piedāvājumi tiek izvērtēti tiem pretendentiem, ar kuriem būtu slēdzama vispārīgā vienošanās saskaņā ar nolikuma 25.2. – 25.4.punktā noteiktajā kārtībā veikto izvērtējumu. Ja tehniskais piedāvājums neatbilst iepirkuma procedūras nolikuma prasībām, pretendenta piedāvājums tiek noraidīts.
2. **Piedāvājuma izvēles kritērijs**
	1. Vispārīgā vienošanās tiks noslēgta ar visiem pretendentiem, kas atbilst atklāta konkursa nolikumā izvirzītajām pretendentu atlases prasībām un kuru tehniskie piedāvājumi atbilst tehniskās specifikācijas prasībām.
3. **Vispārīgās vienošanās noslēgšana**
	1. Komisijas lēmums un paziņojums par iepirkuma procedūras uzvarētājiem, ir pamats vispārīgās vienošanās sagatavošanai. Vispārīgā vienošanās tiek slēgta atbilstoši vispārīgās vienošanās projektam, kas pievienots nolikumam kā 5.pielikums.
	2. Izraudzītajiem pretendentiem ir pienākums noslēgt vispārīgo vienošanos ar Pasūtītāju 5 (piecu) darba dienu laikā pēc vispārīgās vienošanās saņemšanas (neparakstīšana šādā gadījumā tiek uzskatīta par atsacīšanos slēgt vispārīgo vienošanos).
	3. Ja pretendents ir apvienība, apvienības dalībniekiem pirms vispārīgās vienošanās noslēgšanas jāizveido personālsabiedrība (pilnsabiedrība), kurai jābūt reģistrētai Latvijas Republikas Uzņēmumu reģistrā vai attiecīgā ārvalsts reģistrā, un jāiesniedz Pasūtītājam personālsabiedrības (pilnsabiedrības) dibināšanas līguma (sabiedrības līgumu) kopija vai jānoslēdz sabiedrības līgums, vienojoties par apvienības dalībnieku atbildības sadalījumu, kurš jāiesniedz Pasūtītājam. Par personālsabiedrības (pilnsabiedrības) reģistrāciju Latvija Republikas Uzņēmumu reģistrā Pasūtītājs pārliecinās, informāciju iegūstot publiskajā datubāzē.
	4. 5 (piecu) darba dienu termiņš pēc pretendenta lūguma var tikt pagarināts, ja pretendentam nav iespējams ievērot termiņu objektīvu iemeslu dēļ – sakarā ar nolikuma nosacījumu izpildi par personālsabiedrības izveidi (ja izraudzītais pretendents ir apvienība).

**VIII IEPIRKUMU KOMISIJA**

1. Iepirkuma komisija ir tiesīga:
	1. pieprasīt no pretendentiem, kas piedalās konkursā, rakstiskus precizējumus par iesniegtajiem dokumentiem un piedāvājumu, ja tas nepieciešams piedāvājumu vērtēšanai un salīdzināšanai (tajā skaitā iepirkuma komisija ir tiesīga pieprasīt atsevišķu darbu veidu izvērstu kalkulāciju, lai noteiktu, vai šo darbu veidu izmaksās iekļautas visas saprātīgi paredzamās ar konkrēta darba izpildi saistītās izmaksas);
	2. veikt labojumus pretendentu piedāvājumos, ja tajos konstatētas aritmētiskas kļūdas un informēt par kļūdu labojumu. Aritmētisko kļūdu labojumi tiek veikti izejot no fakta, ka piedāvājumā pareizi ir norādīta katras vienības cena;
	3. noteikt termiņu, līdz kuram pretendentam jāsniedz atbilde, ja komisija pieprasa, lai pretendents precizē informāciju par savu piedāvājumu;
	4. pieaicināt komisijas darbā speciālistus vai ekspertus ar padomdevēju tiesībām**;**
	5. neizskatīt un noraidīt piedāvājumus, ja pretendents nav iesniedzis šim nolikumam atbilstošus pretendenta novērtēšanas dokumentus vai piedāvājuma dokumenti neatbilst šajā nolikumā noteiktajām prasībām;
	6. lemt par konkursa termiņu pagarināšanu;
	7. normatīvajos aktos paredzētajos gadījumos izbeigt vai pārtraukt konkursu;
	8. noteikt konkursa uzvarētāju;
	9. citas tiesības saskaņā ar nolikumu un normatīvajiem aktiem.
2. Iepirkuma komisijai ir pienākumi:
	1. izskatīt un izvērtēt saskaņā ar konkursa nolikumu iesniegtos pretendentu piedāvājumus;
	2. Sabiedrisko pakalpojumu sniedzēju iepirkumu likumā paredzētajos gadījumos sniegt paskaidrojumus pretendentiem par nolikuma saturu un pieņemtajiem lēmumiem;
	3. citi pienākumi saskaņā ar nolikumu un normatīvajiem aktiem.

**IX PRETENDENTA TIESĪBAS UN PIENĀKUMI**

1. Katram pretendentam Sabiedrisko pakalpojumu sniedzēju iepirkumu likumā paredzētajā kārtībā un termiņā ir tiesības pieprasīt Pasūtītājam un iepirkuma komisijai sniegt paskaidrojumus par konkursa nolikumu, pieprasīt izsniegt komisijas sēdes protokola, kurā atspoguļoti komisijas pieņemtie lēmumi, kopiju, pārsūdzēt Pasūtītāja un iepirkuma komisijas rīcību vai pieņemto lēmumu, kā arī citas tiesības un pienākumi saskaņā ar Sabiedrisko pakalpojumu sniedzēju iepirkumu likumu un citiem normatīvajiem aktiem.
2. Katrs pretendents, līdz ar piedāvājuma iesniegšanu, piekrīt visiem konkursa nolikumā minētajiem nosacījumiem un apņemas ievērot visus konkursa nolikumā minētos nosacījumus kā pamatu iepirkuma izpildei.

**X PIELIKUMI**

1. pielikums – Garantijas paraugs.

2. pielikums – Pieteikuma paraugs.

3. pielikums – Tehniskā specifikācija.

4. pielikums – Tehniskā piedāvājuma forma.

5. pielikums – Vispārīgās vienošanās projekts.

RP SIA “Rīgas satiksme”

Iepirkumu komisijas priekšsēdētāja

/elektroniski parakstīts/ K.Meiberga

Rīgā, 2022. gada 10. maijā

**1.pielikums**
Atklāta konkursa nolikumam

“Tiesības noslēgt vispārīgo vienošanos par kontakttīkla balstu piegādi”
identifikācijas Nr. RS/2022/25

**Garantijas paraugs**

Vieta, datums

Ievērojot to, ka **pretendents \_\_\_\_\_\_\_\_\_\_\_\_\_\_**, reģistrācijas Nr. \_\_\_\_\_\_\_\_\_\_\_\_, juridiskā adrese: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, (turpmāk – Pretendents) ir iesniedzis piedāvājumu atklātā konkursā “Tiesības noslēgt vispārīgo vienošanos par kontakttīkla balstu piegādi”, identifikācijas Nr. RS/2022/25 (turpmāk – Piedāvājums),

**garantijas devējs \_\_\_\_\_\_\_\_\_\_\_\_\_\_\_\_**,reģistrācijas Nr. \_\_\_\_\_\_\_\_\_\_\_\_\_\_\_\_\_\_\_, juridiskā adrese: \_\_\_\_\_\_\_\_\_\_\_\_\_\_\_\_\_\_\_\_\_\_\_, (turpmāk – Garantijas devējs) sniedz garantiju \_\_\_\_\_\_\_\_\_\_\_\_\_\_\_\_\_\_\_\_\_ *euro* **(summa cipariem un vārdiem)** apmērā.

Garantijas devējs apņemas samaksāt augstāk norādīto naudas summu 3 (trīs) darba dienu laikā pēc attiecīgas prasības no pasūtītāja **RP SIA “Rīgas satiksme”** (turpmāk – Pasūtītājs) saņemšanas, šādos gadījumos:

1. ja Pretendents piedāvājuma spēkā esamības periodā atsauc savu piedāvājumu;
2. ja Pretendents, kļūstot par atklāta konkursa uzvarētāju, neparaksta iepirkuma līgumu Pasūtītāja noteiktajā termiņā.

Pasūtītājam nav nepieciešams pierādīt vai dot pamatojumu, vai iemeslus savai prasībai, un Pretendentam nav tiesību apspriest šo prasību. Visus izdevumus, kas saistīti ar garantijas izsniegšanu un samaksu, Pasūtītājam sedz Pretendents.

Saskaņā ar šo garantiju Garantijas devējam ir pienākums, iestājoties iepriekš minētajiem gadījumiem, samaksāt Pasūtītājam pēc Pasūtītāja pirmā rakstiskā pieprasījuma (3 (trīs) darba dienu laikā no pieprasījuma saņemšanas), tādu summu, kādu Pasūtītājs pieprasa, taču nepārsniedzot augstāk norādīto pilno garantijas summu. Savā pieprasījumā Pasūtītājs norāda, kurš no augstāk minētajiem gadījumiem ir iestājies.

Garantijas devēja saistības ir negrozāmas un bezierunu, nekādas darbības vai nosacījumi nevar ietekmēt garantijas spēkā esamību.

Šī garantija ir spēkā līdz īsākajam no šādiem termiņiem:

1. piedāvājuma nodrošinājuma spēkā esamības termiņā – 6 (sešus) mēnešus, skaitot no atklāta konkursa nolikuma 7.4.punktā minētās piedāvājumu atvēršanas dienas;
2. līdz iepirkumu līgumu noslēgšanai.

Šai garantijai tiek piemēroti Starptautiskās Tirdzniecības palātas izdotie Vienotie noteikumi par pieprasījuma garantijām („The ICC Uniform Rules for Demand Guaranties”, ICC Publication, No.758). Visus jautājumus, ko neregulē minētie noteikumi (URDG 758), regulē Latvijas Republikas likums.

Visus strīdus saistībā ar šo garantiju izskata Latvijas Republikas tiesas.

Garantija ir sastādīta 2 (divos) eksemplāros, to saņēmēji:

1. Garantijas devējs (1 eksemplārs);
2. RP SIA “Rīgas satiksme” (1 eksemplārs).

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Garantijas devēja vārdā

**2.pielikums**

Atklāta konkursa nolikumam

“Tiesības noslēgt vispārīgo vienošanos par kontakttīkla balstu piegādi”
identifikācijas Nr. RS/2022/25

**PIETEIKUMA IESNIEGŠANAI IETEICAMĀ FORMA***(uz pretendenta veidlapas)*

**Pieteikums
par piedalīšanos atklātā konkursā
“Tiesības noslēgt vispārīgo vienošanos par kontakttīkla balstu piegādi”**

identifikācijas Nr. RS/2022/25

1. **IESNIEDZA**

|  |  |
| --- | --- |
| **Uzņēmuma pilns nosaukums** |  |
| **Uzņēmuma reģistrācijas numurs un datums** |  |
| **Juridiskā adrese** |  |
| **Faktiskā adrese** |  |
| **Bankas rekvizīti** |  |

1. **KONTAKTPERSONA**

|  |  |
| --- | --- |
| **Vārds, uzvārds** |  |
| **Tālr. / Fakss** |  |
| **e-pasta adrese** |  |

1. **PIETEIKUMS**

Iepazinušies ar atklāta konkursa nolikumu un tā pielikumiem, mēs atbilstoši nolikuma prasībām iesniedzam piedāvājumu atklātā konkursā un apliecinām, ka esam iepazinušies ar atklāta konkursa dokumentos noteiktajām prasībām, sapratuši tās un pilnībā piekrituši visiem noteikumiem, kā arī garantējam sniegto ziņu un dokumentu patiesumu un precizitāti. Apņemamies vispārīgās vienošanās un/vai iepirkuma līguma noslēgšanas tiesību piešķiršanas gadījumā pildīt visus atklāta konkursa nolikumam pievienotajā vispārīgajā vienošanā noteiktos nosacījumus.

Ar šo piedāvājumu mēs apstiprinām, ka mūsu piedāvājums ir spēkā 6 (sešus) mēnešus no piedāvājumu iesniegšanas termiņa beigām.

Ar šo apliecinām, ka visa dokumentācija, kas iesniegta kopā ar šo pieteikumu, ir patiesa un var tikt pārbaudīta attiecīgās institūcijās, bankās un pie uzņēmuma klientiem.

Pretendenta vai visu piegādātāju apvienības dalībnieku (gadījumā, ja pretendents ir personu apvienība) vai pretendenta piesaistītā apakšuzņēmēja atbilstība mazā vai vidējā uzņēmuma definīcijai atbilstoši Eiropas Komisijas 2014.gada regulas Nr.651/2014 1.pielikuma 2.pantam:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(Jānorāda uzņēmuma nosaukums un vārds “atbilst” vai “neatbilst”.

Piemēram: Pretendents SIA “xxx” – atbilst. Pretendenta dalībnieks SIA “xxx” – neatbilst.)

Informējam, ka uzņēmuma patiesais labuma guvējs ir[[1]](#footnote-1) - \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Paraksta pretendenta pārstāvis ar pārstāvniecības tiesībām vai tā pilnvarotā persona:

|  |  |
| --- | --- |
| Vārds, uzvārds |  |
| Amats |  |
| Paraksts |  |
| Datums |  |

**3.pielikums**

Atklāta konkursa nolikumam

“Tiesības noslēgt vispārīgo vienošanos par kontakttīkla balstu piegādi”
identifikācijas Nr. RS/2022/25

**TEHNISKĀ SPECIFIKĀCIJA**

|  |  |
| --- | --- |
| **I** | **Pasūtītājs: Rīgas pašvaldības SIA “Rīgas satiksme”****Kontakttīkla balstu nepieciešamības pamatojums -** Pasūtījums tiek plānots projekta ieceres “Rīgas tramvaja infrastruktūras pielāgošana zemās grīdas tramvaja parametriem” / RTIP5.7 (turpmāk – Projekts) Darbības programmas “Izaugsme un nodarbinātība” 4.5.1. specifiskā atbalsta mērķa “Attīstīt videi draudzīgu sabiedriskā transporta infrastruktūru” 4.5.1.1. pasākuma “Attīstīt videi draudzīgu sabiedriskā transporta infrastruktūru (sliežu transporta)” ietvaros, saskaņā ar 2020.gada 28.jūlija Ministru kabineta noteikumu Nr. 467[[2]](#footnote-2) nosacījumiem, attiecīgajiem Centrālās finanšu un līgumu aģentūras izsludinātajiem atlases un Civiltiesiskā līguma par Projekta ieviešanu nosacījumiem, kā arī citiem Projekta ieviešanu regulējošajiem normatīvajiem aktiem. |
| **II** | **Kontakttīkla balstu iegādes mērķis un vispārēja informācija** |
| Lai palielinātu tādu sabiedriskā transporta lietotāju skaitu, kas izmanto videi draudzīgu sabiedrisko transportu, vienlaikus mazinot sastrēgumus un privātā autotransporta ietekmi uz vidi un gaisa kvalitāti, nepieciešams uzlabot pārvietošanās pieredzi sabiedriskajā transportā, nodrošinot iespēju pasažieriem pārvietoties modernā, kvalitātes standartiem un vides pieejamības prasībām atbilstošā sabiedriskajā transportlīdzeklī, kā arī padarīt tramvaja satiksmi ātrāku un efektīvāku. Mērķa sasniegšanai jāparedz tādu pasākumu īstenošana, kas nodrošinātu zemās grīdas tramvaja kustību, tostarp paredzot kontakttīkla konstrukciju, t.sk. balstu pārbūvi. |
| Kontakttīkla balstu pārbūve paredzēta būvprojektu ietvaros: | “Tramvaja infrastruktūras pielāgošana zemās grīdas tramvaja parametriem. 7.tramvaja maršruts. ELT un ELT-TKT risinājumi.”  |
| “Tramvaja infrastruktūras pielāgošana zemās grīdas tramvaja parametriem. 5.tramvaja maršruts. ELT un ELT-TKT risinājumi.” |
| “Tramvaja infrastruktūras pielāgošana zemās grīdas tramvaja parametriem. 11.novembra krastmalas un 13.janvāra ielas krustojums.” |
| **III** | **Kontakttīkla balstu iegāde un piegādes vispārējie nosacījumi.** |
| 1. | Piegādātājs nodrošina Pasūtītājam kontakttīkla balstu piegādi atbilstoši tehniskajā specifikācijā norādītajām tehnisko parametru prasībām (IV nodaļa “Kontakttīkla balstu tehnisko parametru prasības”). |
| 2. | Lai Pasūtītājs pārliecinātos par preces atbilstību Tehniskajai specifikācijai, iesniedzot piedāvājumu Pretendents tam pievieno ražotāja apstiprinātu kontakttīkla balstu ekspluatācijas īpašību deklarāciju oriģinālvalodā ar apliecinātu tulkojumu latviešu valodā, balsta rasējumu ar tehniskajiem parametriem un nestspējas aprēķinu.  |
| 3. | Piegādātājs cenu aptaujas piedāvājuma cenā iekļauj visas izmaksas, kas saistītas ar balstu ražošanu un piegādi uz Pasūtītāja noteikto piegādes vietu, kā arī citas ar Iepirkuma līguma izpildi saistītās izmaksas. Piedāvājuma cenas Iepirkuma līguma darbības laikā netiek pārskatītas. |
| 4. | Kontakttīkla balstu piegādes termiņš orientējoši ir 10 (desmit) nedēļu laikā no Paziņojuma par cenu aptaujas rezultātiem nosūtīšana dienas, bet objektīvu apstākļu dēļ vispārīgās vienošanās ietvaros piegādes termiņš, piegādātājam vienojoties ar pasūtītāju, var tikt mainīts. Termiņā ir iekļauts laiks kontakttīkla balstu ražošanai un transportēšanai uz Pasūtītāja noteiktu piegādes vietu. |
| 5. | Lai pārliecinātos par kontakttīkla balstu atbilstību tehnisko parametru prasībām, t.i., vai balsta konstrukcija slogošanas laikā pie tehniskajos parametros norādītajām pastāvīgajām (raksturīgajām) slodzēm nepārsniedz pieļaujamo izlieci, pirms piegādes Piegādātājs Pasūtītāja pārstāvim nodrošina dalību (klātienē vai attālināti) balstu ražotāja organizētā rūpnīcas pieņemšanas testa (FAT) veikšanas laikā. |
| 6. | Kontakttīkla balstu transportēšanu nodrošina Piegādātājs. Piegāde tiek nodrošināta uz Pasūtītāja centrālo noliktavu - Vestienas ielā 35, Rīgā, vai citu Pasūtītāja pārstāvja norādītu piegādes vietu Rīgas pilsētas robežās. Kontakttīkla balstu izkraušanu piegādes vietā nodrošina Pasūtītājs. |
| 7. | Līdz ar kontakttīkla balstu piegādi Piegādātājs nodod glabāšanai Pasūtītājam visu tehnisko informāciju, t.i. materiālu ekspluatācijas īpašību deklarāciju, rasējumus, nestspējas aprēķinus u.c. pieejamu dokumentāciju, kas saistīta ar balstu tehniskajiem parametriem un ekspluatācijas prasībām. Deklarācija iesniedzama oriģinālvalodā ar apliecinātu tulkojumu latviešu valodā. |
| 8. | Ja piegādātajiem kontakttīkla balstiem tiek konstatēts ražošanas defekts, transportēšanas laikā radies bojājums vai tiek piegādāti neatbilstoši balsti, Piegādātājs par saviem līdzekļiem nodrošina defektu/bojājumu/neatbilstību novēršanu ne ilgāk kā 8 (astoņu) nedēļu laikā no fakta konstatēšanas dienas, par ko tiek sastādīts attiecīgs akts. |
| 9. | Par līguma izpildi tiek sastādīts Pieņemšanas – nodošanas akts, ko ar parakstu apliecina Pasūtītāja un Piegādātāja pilnvarotie pārstāvji. |
| 10. | Piegādāto kontakttīkla balstu garantijas laiks ir ne mazāks par 24 (divdesmit četriem) mēnešiem no pieņemšanas – nodošanas akta parakstīšanas dienas. Garantijas laikā nedrīkst rasties nekādi bojājumi, kas nav saistīti ar to mehānisku bojāšanu. |
| 11. | Pēc piegādāto balstu uzstādīšanas, ja rodas šaubas par piegādāto kontakttīkla balstu atbilstību Tehniskajai specifikācijai, balstu garantijas darbības laikā Pasūtītājs var pieprasīt un Piegādātājam jānodrošina atbilstības pārbaužu veikšanu, pielietojot akreditētas iestādes apstiprinātu testēšanas metodi un izmantojot sertificētus mērinstrumentus. Balstus, kam veikt atbilstības pārbaudi, nosaka Pasūtītājs, taču to skaits nepārsniedz 10% no visa piegādes apjoma. |
| 12. | Piezīmes:* ja tehniskajā specifikācijā ir norādīti konkrēti standarti, pretendents var piedāvāt ekvivalentus standartus.
 |

|  |  |
| --- | --- |
| **IV** | **Kontakttīkla balstu tehnisko parametru prasības.** |
| 1. | Kontakttīkla balsta izmērus skatīt Tehniskās specifikācijas pielikumā.  |
| 2. | Kontakttīkla balstam jābūt veidotam no teleskopiski savietotām un sametinātām tērauda caurulēm. Tērauda marku nosaka ražotājs, nodrošinot kontakttīkla balstu tehnisko parametru prasību izpildi. Balsta kopējais augstums - 11 m, atsevišķo cauruļu augstumu attiecībai jābūt līdzīgai tehniskās specifikācijas pielikumā norādītajai. |
| 3. | Tērauda cauruļu ārējiem diametriem jāatbilst tehniskās specifikācijas pielikumā norādītajiem, ar pielaidi +/- 5 mm. Balsta apakšējās caurules (ar ārējo diametru 273 mm) biezumam jābūt vismaz 12 mm, augšējās caurules (ar ārējo diametru 193,7 mm) biezumam jābūt vismaz 5 mm. |
| 4. | Balsta pamata atloka atvēruma un tērauda cauruļu iekšējā diametra izmēriem jānodrošina iespēja balstā ievietot divas lokanās kabeļu caurules ar diametru 50 mm. |
| 5. | Balsta pamata atloka skrūvju stiprinājumu skaitam un izmēriem jāatbilst tehniskās specifikācijas pielikumam.\**\*Prasība norādīta, pamatojoties ar unificētu balsta pamata izbūves konstrukciju*. |
| 6. | Tehniskās specifikācijas pielikumā uzrādītā slodze balsta 8 m augstumā no atloka – 9 kN, 13 kN vai 20 kN – ir pieliktā pastāvīgā (raksturīgā) ilgstošā slodze atbilstoši LVS EN 1990 standartam. |
| 7. | Horizontālā izliece balsta galā pie pieliktās pastāvīgās slodzes nedrīkst pārsniegt 2% no kopējā balsta garuma. |
| 8. | Balstam jābūt karsti cinkotam atbilstoši LVS EN ISO 1461:2009 standarta prasībām. |
| 9. | Balstam veikt virsmas apstrādi, nodrošinot kvalitātes līmeni P2 atbilstoši LVS EN ISO 8501-3 standartam. |
| 10. | Balstam veikt slapjo krāsošanu ar matētu krāsu, atbilstoši LVS EN ISO 12944 standartam. Krāsojumam jābūt tonī, kas atbilst RAL 9007 (*Grey aluminum*) un RAL 7039 (Q*uartz grey*) pēc RAL krāsu kataloga. |
| 11. | Balsta augšai jābūt nosegtai ar pieskrūvētu noņemamu cinkota metāla elementu. |
| 12. | Pie balsta jābūt ar kniedēm piestiprinātai identifikācijas plāksnei ar ražotāja un izstrādājuma nosaukumu, CE marķējumu, izgatavošanas laiku, norādītu balsta nestspēju un citu saistošu ražotāja informāciju. |

|  |  |  |
| --- | --- | --- |
| **V** |  **Kontakttīkla balstu piegādes apjoms.** | **363 gab., t.sk.:** |
| 1. | Kontakttīkla balsts C9kN/11m, RAL 7039 | 14 gab. |
| 2. | Kontakttīkla balsts C9kN/11m, RAL 9007 | 214 gab. |
| 3. | Kontakttīkla balsts C13kN/11m, RAL 7039 | 1 gab. |
| 4. | Kontakttīkla balsts C13kN/11m, RAL 9007 | 98 gab. |
| 5. | Kontakttīkla balsts C20kN/11m, RAL 9007 | 36 gab. |



**4.pielikums**

Atklāta konkursa nolikumam

“Tiesības noslēgt vispārīgo vienošanos par kontakttīkla balstu piegādi”
identifikācijas Nr. RS/2022/25

**TEHNISKAIS PIEDĀVĀJUMS**Atklātā konkursā

 “Tiesības noslēgt vispārīgo vienošanos par kontakttīkla balstu piegādi”
identifikācijas Nr. RS/2022/25

Pretendenta nosaukums \_\_\_\_\_\_\_\_\_\_\_\_\_\_\_\_\_\_\_\_\_\_

|  |  |  |  |  |
| --- | --- | --- | --- | --- |
| Nr. p.k. | Nosaukums | Mērvienība | Kopējais apjoms | Ražotājs\* |
| 1 | Kontakttīkla balsts C9kN/11m, RAL 7039 | gab. | 14 |   |
| 2 | Kontakttīkla balsts C9kN/11m, RAL 9007 | gab. | 214 |   |
| 3 | Kontakttīkla balsts C13kN/11m, RAL 7039 | gab. | 1 |   |
| 4 | Kontakttīkla balsts C13kN/11m, RAL 9007 | gab. | 98 |   |
| 5 | Kontakttīkla balsts C20kN/11m, RAL 9007 | gab. | 36 |   |

\*pretendents pievieno ražotāja apstiprinātu kontakttīkla balstu ekspluatācijas īpašību deklarāciju oriģinālvalodā ar apliecinātu tulkojumu latviešu valodā, balsta rasējumu ar tehniskajiem parametriem un nestspējas aprēķinu.

Paraksta pretendenta pārstāvis ar pārstāvniecības tiesībām vai tā pilnvarotā persona:

|  |  |
| --- | --- |
| Vārds, uzvārds |  |
| Amats |  |
| Paraksts |  |
| Datums |  |

**4.pielikums**

Atklāta konkursa nolikumam

“Tiesības noslēgt vispārīgo vienošanos par kontakttīkla balstu piegādi”
identifikācijas Nr. RS/2022/25

VISPĀRĪGĀ VIENOŠANĀS Nr. \_\_\_\_\_\_\_\_\_\_\_\_

*Tiesības noslēgt vispārīgo vienošanos par kontakttīkla balstu* *piegādi*

Rīgā, 2021. gada \_\_.\_\_\_\_\_\_

**Rīgas pašvaldības sabiedrība ar ierobežotu atbildību “Rīgas satiksme”**, reģ. Nr.40003619950, (turpmāk – Pasūtītājs) kuru pārstāv tās \_\_\_\_\_\_\_\_\_\_\_\_\_\_\_\_\_\_\_\_\_, no vienas puses

un

\_\_\_\_\_\_\_\_, reģ. Nr.\_\_\_\_\_\_\_\_\_\_\_\_\_\_, turpmāk - Iespējamais piegādātājs, kuru pārstāv \_\_\_\_\_\_\_\_ \_\_\_\_\_\_\_\_\_\_\_\_, no otras puses,

\_\_\_\_\_\_\_\_, reģ. Nr.\_\_\_\_\_\_\_\_\_\_\_\_\_\_, turpmāk - Iespējamais piegādātājs, kuru pārstāv \_\_\_\_\_\_\_\_ \_\_\_\_\_\_\_\_\_\_\_\_, no otras puses,

\_\_\_\_\_\_\_\_, reģ. Nr.\_\_\_\_\_\_\_\_\_\_\_\_\_\_, turpmāk - Iespējamais piegādātājs, kuru pārstāv \_\_\_\_\_\_\_\_ \_\_\_\_\_\_\_\_\_\_\_\_, no otras puses,

\_\_\_\_\_\_\_\_, reģ. Nr.\_\_\_\_\_\_\_\_\_\_\_\_\_\_, turpmāk - Iespējamais piegādātājs, kuru pārstāv \_\_\_\_\_\_\_\_ \_\_\_\_\_\_\_\_\_\_\_\_, no otras puses,

\_\_\_\_\_\_\_\_, reģ. Nr.\_\_\_\_\_\_\_\_\_\_\_\_\_\_, turpmāk - Iespējamais piegādātājs, kuru pārstāv \_\_\_\_\_\_\_\_ \_\_\_\_\_\_\_\_\_\_\_\_, no otras puses,

visi kopā turpmāk tekstā saukti Līdzēji,

pamatojoties uz atklāta konkursa “*Tiesības noslēgt vispārīgo vienošanos par kontakttīkla balstu* *piegādi*”, identifikācijas Nr.RS/2022/25 (turpmāk – Konkurss), rezultātiem noslēdza šādu vispārīgo vienošanos:

1. **DEFINĪCIJAS**
	1. **Iespējamais Piegādātājs** – iepirkuma procedūrā atlasītais Piegādātājs, kurš noslēdz vispārīgo vienošanos (turpmāk – Vienošanās) ar Pasūtītāju, iegūstot tiesības Pasūtītājam piegādāt kontakttīkla balstus \_\_\_\_\_\_\_\_\_\_\_\_\_\_\_ (turpmāk tekstā – balsti/Prece), saskaņā ar Vienošanās nosacījumiem.
	2. **Piegādātājs** – Iespējamais Piegādātājs, kurš noslēdz Iepirkuma līgumu.
	3. **Prece** – kontakttīkla balsti, ko Iespējamajiem piegādātājiem ir tiesības piedāvāt Pasūtītājam. Preces tehniskā specifikācija norādīta Vienošanās 1.pielikumā.
	4. **Atbilstošs cenu piedāvājums** – (1) Iespējamā piegādātāja, atbilstoši pasūtījuma formai aizpildīts, (2) amatpersonas, kurai ir paraksta tiesības, vai pilnvarotās personas parakstīts, (3) pasūtījumā norādītajiem piegādes kritērijiem atbilstošs un (4) savlaicīgi Pasūtītājam elektroniski iesniegts dokuments.
	5. **Cenu aptauja** – noteiktas formas pieprasījums iesniegt cenu piedāvājumu visiem Iespējamajiem piegādātājiem, kas tiek nosūtīts elektroniski. Cenu aptaujas tiek numurētas to nosūtīšanas secībā.
	6. **Paziņojums** – dokuments, kuru elektroniski visiem cenu piedāvājumu iesniegušajiem Iespējamajiem piegādātājiem nosūta Pasūtītāja pilnvarota persona, un kurš satur informāciju par Cenu aptaujas rezultātiem.
	7. **Iepirkuma līgums** – starp Pasūtītāju un Iespējamo piegādātāju Vienošanās ietvaros noslēgts iepirkuma līgums par kontakttīkla balstu piegādi.
2. **VIENOŠANĀS PRIEKŠMETS UN DARBĪBAS TERMIŅŠ**
	1. Vienošanās nosaka kārtību, kādā Pasūtītājs izvēlas Preces Piegādātājus Vienošanās darbības laikā.
	2. Vienošanās priekšmets ir pasūtījumam atbilstošas Preces piegāde saskaņā ar 1.pielikumā ietverto tehnisko specifikāciju un Vienošanās noteikumiem.
	3. Vienošanās nosaka kārtību, kādā Pasūtītājs no Iespējamo piegādātāju loka izvēlas to Piegādātāju, kas nodrošinās Pasūtītājam Preces piegādi atbilstoši Pasūtītāja vajadzībām, kā tiks slēgts Iepirkuma līgums par pasūtījumu un kādi ir piegādes noteikumi.
	4. Vienošanās ir spēkā no brīža, kad to paraksta visi Līdzēji, un ir spēkā līdz Līdzēju saistību pilnīgai izpildei. Pasūtītājs ir tiesīgs pasūtīt Preci 12 (divpadsmit) mēnešu laikā no Vienošanās parakstīšanas brīža.
	5. Pasūtītājs Vienošanās izpildes laikā ir tiesīgs palielināt piegādājamās Preces apjomu līdz 10%. Par Preces apjoma palielināšanu Pasūtītājs informē Iespējamos piegādātājus Cenu aptaujā.
3. **PIEGĀDĀTĀJA IZVĒLE**
	1. Lai noteiktu attiecīgās Preču piegādes partijas Piegādātāju, Pasūtītājs nosūta elektroniski (uz Vienošanās 11.2.punktā norādītā pārstāvja e-pastu) atbilstoši Vienošanās 2.pielikuma formai sagatavotu cenu aptauju visiem Iespējamajiem piegādātājiem, norādot Preces apjomu, piegādes termiņu un nepieciešamības gadījumā papildus iesniedzamo tehnisko dokumentāciju. Preces piegādes termiņš orientējoši ir 10 (desmit) nedēļu laikā no Paziņojuma nosūtīšana dienas, bet objektīvu apstākļu dēļ piegādes termiņš Līdzējiem vienojoties var tikt mainīts.
	2. Iespējamajiem piegādātājiem jāiesniedz Vienošanās 3.pielikumā ietvertajai formai atbilstošs cenu piedāvājums 5 (piecu) darba dienu laikā pēc cenu aptaujas nosūtīšanas dienas, ja vien Pasūtītājs nav noteicis citu iesniegšanas termiņu. Iespējamais piegādātājs cenu piedāvājumā norāda cenu par vienu, vairākām vai visām cenu aptaujā norādītajām Precēm.
	3. Piedāvājumi tiks izvērtēti atsevišķi par katru cenu aptaujā norādīto Preču veidu. Cenu piedāvājuma izvēles kritērijs ir viszemākā cena.
	4. Ja Vienošanās 3.2.punktā noteiktajā termiņā Iespējamais Piegādātājs neiesniedz cenu piedāvājumu, tiek uzskatīts, ka viņš atsakās no konkrētās piegādes.
	5. Pasūtītājs pēc cenu aptaujā norādītā piedāvājumu iesniegšanas termiņa beigām, izvērtē piedāvājumu atbilstību cenu aptaujā norādītajām prasībām un izvēlas Iepirkuma līguma slēgšanai Iespējamo piegādātāju, kuram ir atbilstošs piedāvājums ar zemāko cenu. Pasūtītājam ir tiesības, konsultējoties ar Iespējamo piegādātāju, izvērtēt cenas pamatotību. Pasūtītājam ir tiesības attiecīgo piedāvājumu noraidīt kā nepamatoti lētu, ja Iespējamā piegādātāja sniegtie skaidrojumi nepamato piedāvāto zemo cenas līmeni.
	6. Ja vairāki Iespējamie piegādātāji piedāvājuši viszemāko cenu, tad Pasūtītājs nosūta šiem Iespējamajiem piegādātājiem atkārtotu cenu aptauju iesniegt piedāvājumus Preces piegādei. No atkārtoti iesniegtajiem piedāvājumiem Pasūtītājs izvēlās piedāvājumu ar viszemāko cenu. Ja atkārtotā cenu aptaujā Iespējamie piegādātāji iesniedz piedāvājumus ar vienādām cenām piegādes tiesības tiek piešķirtas tam pretendentam, kurš ir veicis lielākus nodokļu maksājumus valsts kopbudžetā pēdējā gada, par kuru likumā noteiktajā kārtībā ir iesniegts gada pārskats.
	7. Ne ilgāk kā 5 (piecu) darba dienu laikā pēc cenu piedāvājumu iesniegšanas termiņa Pasūtītāja pilnvarotā persona nosūta Iespējamajam piegādātājam atbilstoši Vienošanās 4.pielikuma formai sagatavotu Paziņojumu par cenu aptaujas rezultātiem.
	8. Līdz ar Paziņojuma nosūtīšanas dienu, tiek uzskatīts, ka ar Iespējamo piegādātāju, kas piedāvājis zemāko Preces cenu, ir noslēgts Iepirkuma līgums, pamatojoties uz Vienošanās noteikumiem.
	9. Ja Piegādātājs atsakās no Iepirkuma līguma izpildes, Pasūtītājam ir tiesības piešķirt Iepirkuma līguma slēgšanas tiesības Iespējamajam piegādātājam, kas piedāvāja nākamo zemāko cenu.
4. **VIENOŠANĀS KOPĒJĀ SUMMA UN NORĒĶINU KĀRTĪBA**
	1. Vienošanās kopējā līgumcena ir 2 270 000 EUR (divi miljoni divi simti septiņdesmit tūkstoši *euro* un 00 centi) bez PVN.
	2. Pievienotās vērtības nodoklis tiek maksāts tiesību normās noteiktajā kārtībā un apjomā.
	3. Vienošanās kopējā līgumcena var tikt palielināta, ja Pasūtītājs izmanto Vienošanās 2.5.punktā paredzētās tiesības palielināt Preces piegādes apjomus.
	4. Samaksa par Preci tiek veikta 30 (trīsdesmit) dienu laikā pēc Preces piegādes, pieņemšanas Vienošanās noteiktajā kārtībā un rēķina saņemšanas, pārskaitot attiecīgo summu uz Piegādātāja rēķinā norādīto bankas kontu.
	5. Pavadzīmēs un rēķinos Piegādātājam ir obligāti jānorāda Vienošanās numurs.
	6. Pasūtītājs neatbild par maksājuma nokavējumu, kas radies kredītiestāžu iekšējo darījumu rezultātā, ja maksājumi kredītiestādē iemaksāti savlaicīgi.
5. **PIEGĀDES KĀRTĪBA UN TERMIŅI**
	1. Pirms Preces piegādes tiek veikts Preces ražotāja rūpnīcas pieņemšanas tests (FAT).
	2. Piegādātājs Preci piegādā uz Pasūtītāja adresi, Vestienas ielā 35, Rīgā vai uz citu Pasūtītāja norādītu struktūrvienību Rīgas teritorijā Cenu aptaujā norādītajā termiņā.
	3. Preces piegādes brīdi Piegādātājs nodod Pasūtītājam visu tehnisko informāciju (materiālu ekspluatācijas īpašību deklarāciju, rasējumus, nestspējas aprēķinus u.c. dokumentāciju, kas saistīta ar Preces tehniskajiem parametriem un ekspluatācijas prasībām). Deklarācija iesniedzama oriģinālvalodā ar apliecinātu tulkojumu latviešu valodā.
	4. Pasūtītāja pilnvarotā persona, pieņemot no Piegādātāja Preci, 3 (trīs) darba dienu laikā pārbauda tās daudzuma un kvalitātes atbilstību Līguma noteikumiem un pavadzīmē norādītajam. Atbilstības gadījumā Pasūtītājs paraksta pavadzīmi vai Preces nodošanas – pieņemšanas aktu, kas kļūst par Līguma neatņemamu sastāvdaļu. Ja tiek konstatēts, ka Preces veids vai daudzums neatbilst dokumentiem, no pavadzīmes nepiegādātās Preces tiek svītrotas vai tiek veikti labojumi Preču daudzumā, un veikts pavadzīmes pārrēķins - novērtējums naudas izteiksmē.
	5. Ja Prece ir neatbilstošā kvalitātē vai konstatējama citāda neatbilstība Vienošanās noteikumiem, Pasūtītāja pilnvarotā persona 5 (piecu) darba dienu laikā par konstatētajiem trūkumiem sastāda reklamācijas pieteikumu un nosūta to Piegādātāja pilnvarotajai personai uz elektroniskā pasta adresi. Tādā gadījumā, tiek uzskatīts, ka Preces piegāde nav veikta un Pasūtītājs, ja minētie trūkumi netiek novērsti Preces piegādes termiņa ietvaros vai Piegādātājs nepierāda, ka reklamācijas pieteikumā norādītie trūkumi vai neatbilstības nav pamatoti, piemēro līgumsodu Piegādātājam atbilstoši 9.2.apakšpunktā noteiktajai kārtībai līdz brīdim, kamēr Piegādātājs nenovērsīs konstatētās nepilnības.
	6. Ja tiek konstatēti Preces trūkumi vai neatbilstības, Piegādātājam 8 (astoņu) nedēļu laikā jāveic atbilstošas Preces piegāde vai, ja ir piegādāts neatbilstošs Preces daudzums, atlikušo Preču piegāde. Piegādātājam ir pienākums 10 (desmit) dienu laikā par saviem līdzekļiem izvest neatbilstošo Preci no Pasūtītāja teritorijas.
	7. Piegādātājam 2 (divu) darba dienu laikā pēc reklamācijas pieteikuma saņemšanas jāatsūta rakstisks paskaidrojums par reklamācijā norādītajām neatbilstībām.
	8. Ja Piegādātājs nepilda 5.6.punkta noteikumus un nesniedz argumentētu skaidrojumu vai pierādījumus, ka reklamācijas pieteikumā norādītās neatbilstības nav patiesas, tiek uzskatīts, ka Piegādātājs piekrīt reklamācijas pieteikumā minētajiem trūkumiem vai neatbilstībām.
	9. Ja Piegādātājs nepiekrīt Pasūtītāja reklamācijas pieteikumā norādītajiem Preces trūkumiem vai neatbilstībām, Līdzēji strīda izšķiršanā vai trūkuma vai neatbilstības konstatēšana var pieaicināt neatkarīgu ekspertu ekspertīzes veikšanai. Ja ekspertīzē tiek konstatēts, ka Precei ir trūkumi vai neatbilstības, Piegādātājs sedz ekspertīzes izmaksas.
6. **PRECES KVALITĀTE**
	1. Precei jānodrošina garantijas laiks ne mazāk kā 24 (divdesmit četrus) mēnešus, skaitot no Līdzēju abpusēji parakstīta pieņemšanas - nodošanas akta vai iesniegtās pavadzīmes saņemšanas. Garantija attiecas uz izgatavošanas defektiem, kā arī uz to, ka izstrādājums saglabās savas īpašības garantijas laikā.
	2. Garantijas termiņa laikā problēmas un trūkumi jānovērš ar Pasūtītāju saskaņotos termiņos, kuri pēc Pasūtītāja pieprasījuma nedrīkst būt ilgāki par 120 (viens simts divdesmit) dienām. Līdzēji ir tiesīgas vienoties par garāku termiņu, ja tam ir objektīvs pamatojums.
	3. Pasūtītāja pilnvarotā persona par konstatētajiem Preces bojājumiem un/vai trūkumiem paziņo Piegādātājam, nosūtot reklamācijas pieteikumu uz Piegādātāja pilnvarotās personas elektronisko e-pasta adresi. Pieteikumā norāda Vienošanās numuru, īsu Preces bojājumu aprakstu, atrašanās vietu, pieteicēja vārdu, uzvārdu, ieņemamo amatu un tālruņa numuru. Reklamācijas iesniegšanas laiku fiksē uz Pasūtītāja atbildīgās personas elektroniskās pasta atskaites par piegādāto elektronisko pastu (piegāde uz adresāta serveri) izdrukas un tas var kalpot par pamatu soda sankciju piemērošanai.
	4. Gadījumā, ja pēc piegādāto balstu uzstādīšanas, rodas šaubas par piegādātās Preces atbilstību Tehniskajai specifikācijai, Preces garantijas darbības laikā Pasūtītājs var pieprasīt un Piegādātājam jānodrošina atbilstības pārbaužu veikšanu, pielietojot akreditētas iestādes apstiprinātu testēšanas metodi un izmantojot sertificētus mērinstrumentus. Balstus, kam veikt atbilstības pārbaudi, nosaka Pasūtītājs, taču to skaits nepārsniedz 10% no visa piegādes apjoma.
7. **KONFIDENCIALITĀTE**
	1. Vienošanās un citu ar tā izpildi saistītu dokumentu saturs, kā arī jebkura tehniska, finansiāla vai jebkāda cita rakstura informācija, kas Līdzējiem kļuvusi jebkādā veidā pieejama vai zināma Vienošanās vai Iepirkuma līguma izpildes gaitā, uzskatāma par konfidenciālu informāciju.
	2. Par konfidenciālu informāciju netiek uzskatīta informācija, kas ir uzskatāma par publisku un brīvi pieejama Līdzējiem un trešajām personām.
	3. Līdzēji apņemas aizsargāt un bez iepriekšējas otra Līdzēja piekrišanas nekādā veidā neizpaust konfidenciālo informāciju, izņemot gadījumu, ja informācijas pieprasītājs atsaucas uz normatīvo aktu, un normatīvais akts šādu ziņu pieprasīšanu atļauj. Informācijas izpaušanas gadījumā Līdzējs, kurš izpauž informāciju pamatojoties uz normatīvo aktu un informācijas pieprasījumu, informē par to otru Līdzēju.
8. **Līdzēju pienākumi un tiesības**
	1. Piegādātājs apņemas:
		1. Pirms Preces piegādes nodrošināt iespēju Pasūtītāja pārstāvim piedalīties (klātienē vai attālināti) Preces ražotāja organizētā rūpnīcas pieņemšanas testa (FAT) veikšanā, savlaicīgi informējot Pasūtītāja pārstāvi par plānoto testa veikšanas laiku.
		2. Piegādāt Pasūtītājam Preci pasūtītajā apjomā, kvalitātē un termiņā.
		3. Samaksāt Vienošanās 9. nodaļā minētos līgumsodus par saistību neizpildi vai nepienācīgu izpildi noteiktajos termiņos.
		4. Nodrošināt nekvalitatīvas vai līguma noteikumiem neatbilstošas preces apmaiņu Vienošanā noteiktajā kārtībā.
		5. Nodrošināt Preces atbilstību Tehniskajā specifikācijā noteiktajām un normatīvo aktu prasībām.
		6. Nodrošināt Preces piegādi uz piegādes adresi;
		7. Sniegt visu Pasūtītāja pieprasīto informāciju, lai Pasūtītājs varētu veikt Preces izcelsmes un kvalitātes pārbaudi.
		8. Pēc Pasūtītāja pieprasījuma Preces garantijas darbības laikā nodrošināt uzstādītajai Precei (kontakttīklu balstiem) atbilstības pārbaužu veikšanu, pielietojot akreditētas iestādes apstiprinātu testēšanas metodi un izmantojot sertificētus mērinstrumentus.
		9. Piegādātājs, iesniedzot piedāvājumu Vienošanās 3.3.punktā noteiktajā kārtībā, kā arī Iepirkuma līguma darbības laikā ir tiesīgs nomainīt Piegādātāja sākotnējā vai kārtējā piedāvājumā norādīto Preces ražotāju objektīvu iemeslu dēļ (piemēram, ražotājs vairs nepiedāvā konkrēto Preci, Preci nevar piegādāt norādītajā termiņā, jo piegāde ir aizkavējusies no Piegādātāja neatkarīgu iemeslu dēļ) pret Tehniskajā specifikācijā noteiktajām prasībām atbilstošu Preci. Iepirkuma līguma darbības laikā Piegādātājs Preces nomaiņu ierosina rakstveidā, nosūtot ar drošu elektronisko parakstu parakstītu vēstuli uz Pasūtītāja oficiālo e-pasta adresi vai papīra formātā, un, ja Pasūtītājs to ir akceptējis, Vienošanās 10.2. un 10.3. punktā noteiktā kārtībā izdara grozījumus Vienošanā.
	2. Pasūtītājs apņemas:
		1. Samaksāt Piegādātājam par piegādāto Preci Vienošanās 4.4. punktā noteiktajā termiņā;
		2. Piegādes vietā pieņemt un izkraut pasūtīto Preci.
9. **LīgumsodI un Līdzēju ATBILDĪBA**
	1. Par Vienošanās 4.2.punktā paredzētās norēķinu kārtības neievērošanu Pasūtītājs maksā līgumsodu 0,1% apmērā no neapmaksātā rēķina summas par katru nokavēto dienu, bet ne vairāk kā 10% no kavēto maksājumu summas.
	2. Par Preces piegādes termiņu nokavēšanu Pasūtītājam ir tiesības pieprasīt Piegādātājam līgumsodu 0,1% apmērā no nepiegādātās Preces vērtības par katru nokavēto dienu, bet ne vairāk kā 10% no neizpildīto saistību summas.
	3. Ja Piegādātājs atsakās no Iepirkuma līguma izpildes, Pasūtītājam ir tiesības piemērot Piegādātājam līgumsodu EUR 10 000,00 (desmit tūkstoši *euro* 00 centi) apmērā par katru šādu gadījumu.
	4. Ja Iespējamais Piegādātājs atsauc savu cenu piedāvājumu līdz Paziņojuma saņemšanai, Pasūtītājam ir tiesības piemērot Iespējamajam piegādātājam līgumsodu EUR 1000,00 (viens tūkstotis euro, 00 centi) apmērā par katru šādu gadījumu.
	5. Preces piegādes termiņa kavējuma laikā tiek ieskaitīts viss laika periods, kas pārsniedz Vienošanās 5.1.punktā norādīto Preces piegādes termiņu.
	6. Līdzēji ir savstarpēji atbildīgi par otram Līdzējam nodarītajiem zaudējumiem, ja tie radušies viena Līdzēja vai tā darbinieku, kā arī šī Līdzēja līguma izpildē iesaistīto trešo personu darbības vai bezdarbības, kā arī rupjas neuzmanības, ļaunā nolūkā izdarīto darbību vai nolaidības rezultātā. Zaudējuma apmērs šā Līguma ietvaros tiek ierobežots Līguma 4.1. punktā noteiktās kopējās līgumcenas apmērā.
	7. Šīs Vienošanās noteikumos paredzēto saistību neizpildīšanas gadījumā Līdzējs, kas nav ievērojis Vienošanās noteikumus, atlīdzina otram Līdzējam zaudējumus, bet Vienošanās noteikumos paredzētajos gadījumos maksā arī līgumsodus, ievērojot normatīvajos aktos noteiktos līgumsoda apmēra ierobežojumus. Līgumsoda summas netiek ieskaitītas zaudējumu segšanā.
	8. Gadījumā, ja Vienošanās 6.4.punktā punktā norādītās pārbaudes rezultātā tiek konstatēta uzstādīto balstu neatbilstība Tehniskajai specifikācijai un Pasūtītājs konstatē, ka nepieciešams veikt balstu nomaiņu, Piegādātājam ir pienākums piegādāt Tehniskajai specifikācijai atbilstošus balstus. Piegādātājs sedz visus izdevumus, kas saistīti ar neatbilstošo balstu demontāžu un jauno balstu montāžu, un Pasūtītājam ir tiesības aprēķināt Piegādātājam līgumsodu saskaņā ar Vienošanās 9.2.punktu (pieņemot, ka Tehniskajai specifikācijai atbilstoši balsti nav piegādāti).
	9. Gadījumā, ja Vienošanās 6.4.punktā punktā norādītās pārbaudes rezultātā tiek konstatēta uzstādīto balstu neatbilstība Tehniskajai specifikācijai un Pasūtītājs konstatē, ka balstu nomaiņa nav nepieciešama, Pasūtītājam ir tiesības aprēķināt Piegādātājam līgumsodu 10% apmērā no neatbilstoši Tehniskajai specifikācijai uzstādīto balstu vērtības.
	10. Līgumsoda samaksa neatbrīvo Līdzējus no Vienošanās un/vai Iepirkuma līguma saistību izpildes, tai skaitā no zaudējumu segšanas.
	11. Līdzējs apņemas samaksāt aprēķināto līgumsodu 15 (piecpadsmit) dienu laikā pēc otra Līdzēja rakstiskā pieprasījuma (pretenzijas) saņemšanas.
	12. Pasūtītājam ir tiesības ieturēt līgumsodu no Piegādātājam izmaksājamās summas.
	13. Ja Piegādātājs vai Iespējamais Piegādātājs nepilda Vienošanās noteikumos paredzētās saistības, tad Pasūtītājam ir tiesības pieprasīt, lai Piegādātājs/Iespējamais Piegādātājs apmaksā visus ar tā parāda piedziņu saistītos izdevumus (tajā skaitā, izdevumus par brīdinājumu nosūtīšanu ierakstītā pasta sūtījumā, jurista darba atlīdzību, jebkāda veida izziņu izsniegšanu un saņemšanu utt.) EUR 250,00 apmērā.
	14. Gadījumā, ja Piegādātājs nepilda vai nepienācīgi pilda ar Iepirkuma līgumu uzņemtās saistības, Pasūtītājam ir tiesības bez Piegādātāja īpašas informēšanas publiskot un nodot trešajām personām informāciju par Piegādātāja neizpildītajām vai nepilnīgi izpildītajām saistībām. Šajā sakarā Piegādātājs atsakās no jebkurām pretenzijām par minētās informācijas publiskošanu un/vai nodošanu trešajām personām.
	15. Pasūtītājam ir tiesības izbeigt Vienošanos un/vai Iepirkuma līgumu vienpusējā kārtā pirms termiņa ar Iespējamo piegādātāju/Piegādātāju, ja Iespējamais Piegādātājs/Piegādātājs vai tā amatpersonas, Vienošanās vai Iepirkuma līguma izpildē iesaistītie Iespējamā piegādātāja/Piegādātāja darbinieki ir atzīti par vainīgiem noziedzīgā nodarījumā vai konkurences tiesību pārkāpumā, kas saistīts ar Vienošanās un/vai Iepirkuma līguma noslēgšanas procedūru vai izpildi. Ja Vienošanās un/vai Iepirkuma līgums tiek pārtraukts šajā punktā noteiktajā gadījumā, Pasūtītājam ir tiesības piemērot Iespējamam piegādātājam/Piegādātājam līgumsodu EUR 1 000 000,00 (viens miljons euro ) apmērā.
	16. Gadījumā, ja Pasūtītājs konstatē, ka Piegādātājam ir izveidojušies nodokļu parādi (tai skaitā valsts sociālās apdrošināšanas obligāto iemaksu parādi), kas kopsummā pārsniedz EUR 150,00, Pasūtītājs ir tiesīgs aizturēt no Iepirkuma līguma izrietošos maksājumus līdz brīdim, kad nodokļu parāds tiek samaksāts, vai tiek panākta vienošanās ar Valsts ieņēmumu dienestu par nodokļu parāda samaksas nosacījumiem.
	17. Iespējamajam piegādātājam/Piegādātājam ir pienākums ievērot Sadarbības ar darījumu partneriem pamatprincipus, kuri publicēti Pasūtītāja mājaslapā https://www.rigassatiksme.lv/lv/par-mums/publiskojama-informacija/. Gadījumā, ja Iespējamais Piegādātājs/Piegādātājs neievēro šos pamatprincipus, Pasūtītājs ir tiesīgs izbeigt Vienošanos ar šo Iespējamo piegādātāju vai Iepirkuma līgumu.
10. **VIENOŠANāS UN IEPIRKUMA LĪGUMA grozīšana un izbeigšana**
	1. Visi pēc Vienošanās spēkā stāšanās rakstiski sastādītie grozījumi vai papildinājumi ir Vienošanās neatņemama sastāvdaļa.
	2. Vienošanos var papildināt, grozīt vai izbeigt, Līdzējiem savstarpēji vienojoties. Slēdzot līgumus Vienošanās ietvaros, Līdzēji neveic būtiskus labojumus Vienošanās noteikumos.
	3. Visi Vienošanās līguma grozījumi un papildinājumi tiek izdarīti rakstiski, Līdzējiem tos parakstot, un ir spēkā no to visu eksemplāru parakstīšanas un iereģistrēšanas dienas Pasūtītājalietvedības sistēmā, ja Vienošanās līguma grozījumos un papildinājumos nav noteikts cits to spēkā stāšanās termiņš.
	4. Pasūtītājam ir tiesības vienpusēji atkāpties no Vienošanās attiecībā pret kādu no Iespējamiem piegādātājiem, par to rakstiski paziņojot Iespējamajam piegādātājam 1 (vienu) mēnesi iepriekš un neatlīdzinot tādējādi radušos izdevumus un/vai zaudējumus, ja:
		1. ja Vienošanās laikā tiek piegādāta nekvalitatīva vai neatbilstoša Prece un tas konstatēts Vienošanās noteiktajā kārtībā;
		2. ja Iespējamais Piegādātājs nosūta rakstisku paziņojumu Pasūtītājam par izstāšanos no Vienošanās.
	5. Pasūtītājam ir tiesības nekavējoties vienpusēji atkāpties no Vienošanās attiecībā pret kādu no Iespējamajiem piegādātājiem, ja pasludināts Iespējamā piegādātāja maksātnespējas process, apturēta vai pārtraukta tā saimnieciskā darbība, uzsākta tiesvedība par Iespējamā piegādātāja bankrotu vai tiek konstatēti citi apstākļi, kas liedz vai liegs Iespējamajam piegādātājam turpināt Vienošanās un/vai Iepirkuma līguma izpildi saskaņā ar Vienošanās noteikumiem.
	6. Pasūtītājam ir tiesības izbeigt Vienošanos vienpusējā kārtā pirms termiņa attiecībā uz kādu no Iespējamajiem piegādātājiem, ja Vienošanos nav iespējams izpildīt tādēļ, ka tās izpildes laikā ir piemērotas starptautiskās vai nacionālās sankcijas vai būtiskas finanšu un kapitāla tirgus intereses ietekmējošas Eiropas Savienības vai Ziemeļatlantijas līguma organizācijas dalībvalsts noteiktās sankcijas. Iespējamo piegādātāju atbilstību Starptautisko un Latvijas Republikas nacionālo sankciju likuma prasībām Pasūtītājs pārbauda vismaz 1 (vienu) reizi mēnesī.
	7. Ja Piegādātājs Preci nepiegādā vairāk par 20 (divdesmit) dienām no paredzētā piegādes termiņa vai atsakās no piegādes, Pasūtītājs ir tiesīgs vienpusēji izbeigt Iepirkuma līgumu un rīkot atkārtotu Cenu aptauju.
11. **PILNVAROTĀS PERSONAS**
	1. Pasūtītājs par savām pilnvarotajām personām Vienošanās darbības laikā ieceļ \_\_\_\_\_\_\_\_\_\_\_, tel.\_\_\_\_\_\_\_\_\_, e-pasts \_\_\_\_\_\_\_\_\_ <vai pievieno sarakstu>
	2. Iespējamie piegādātāji par savām pilnvarotajām personām Vienošanās darbības laikā ieceļ \_\_\_\_\_\_\_\_\_\_\_\_\_\_\_\_\_\_\_\_(5.pielikums).
	3. Pasūtītāja pilnvarotajai personai Vienošanās darbības laikā ir tiesības:
		1. nosūtīt un Pasūtītāja vārdā parakstīt Cenu aptaujas;
		2. saņemt un izvērtēt Iespējamo piegādātāju iesniegtos cenu piedāvājumus;
		3. parakstīt un nosūtīt Paziņojumu;
		4. organizēt un uzraudzīt Iepirkuma līguma izpildi, tai skaitā organizēt Preces pasūtīšanu, pieņemšanu, preču – pavadzīmju rēķinu pieņemšanu, apstiprināšanu un nodošanu samaksas veikšanai.
	4. Iespējamo piegādātāju pilnvarotajām personām Vienošanās darbības laikā ir tiesības:
		1. nosūtīt un parakstīt cenu piedāvājumu;
		2. organizēt Iepirkuma līguma izpildi, tai skaitā organizēt Preces piegādi.
12. **Nepārvaramā vara**
	1. Vienošanās un Iepirkuma līguma izpratnē *nepārvarama vara* nozīmē notikumu, kas ir ārpus Līdzēja pamatotas kontroles (piemēram, tādi notikumi kā dabas katastrofas, avārijas, sabiedriskie nemieri, ārkārtas stāvoklis, iestāžu lēmumi un citi), un kas padara Līdzējam savu, no Vienošanās vai Iepirkuma līguma izrietošo saistību, izpildi par neiespējamu.
	2. Līdzēja nespēja pildīt, kādu no savām saistībām saskaņā ar Vienošanos vai Iepirkuma līgumu netiks uzskatīta par atkāpšanos no Vienošanās vai Iepirkuma līguma vai saistību nepildīšanu, ja Līdzēja nespēja izriet no nepārvaramas varas notikuma, ja Līdzējs, kuru ietekmējis šāds notikums:
		1. Ir veikusi visus pamatotos piesardzības pasākumus, veltījusi nepieciešamo uzmanību un spērusi pamatotos alternatīvos soļus, lai izpildītu Vienošanās un Iepirkuma līguma noteikumus;
		2. Ir informējusi otru Līdzēju pēc iespējas ātrāk par šāda notikuma iestāšanos.
	3. Jebkurš periods, kurā Līdzējam saskaņā ar Vienošanos vai Iepirkuma līgumu ir jāveic kāda darbība vai uzdevums, ir pagarināms par periodu, kas pielīdzināms laikam, kurā Līdzējs nespēja veikt šādu darbību nepārvaramas varas ietekmē.
	4. Ja nepārvaramas varas apstākļi turpinās ilgāk par vienu mēnesi, Līdzējiem jāvienojas par saistību izpildes atlikšanu, izbeigšanu vai Vienošanās vai Iepirkuma līguma grozīšanu.
13. **Strīdu izskatīšanas kārtība**
	1. Līdzēji pieliks visas pūles, lai visus strīdus, kas rodas saistībā ar Vienošanos un Iepirkuma līgumu vai tā interpretāciju, izšķirtu savstarpēju pārrunu un vienošanās ceļā.
	2. Jebkura strīda risināšanai Līdzēju starpā par jautājumiem, kas izriet no Vienošanās vai Iepirkuma līguma un ko neizdodas atrisināt savstarpēju pārrunu ceļā 30 (trīsdesmit) dienu laikā pēc tam, kad viens no Līdzējiem saņēmis otra Līdzēja pieprasījumu savstarpēju sarunu risinājumam, jebkurš no Līdzējiem ir tiesīgs vērsties tiesā. Strīda risināšana notiks saskaņā ar Latvijas Republikā spēkā esošajiem normatīvajiem aktiem Latvijas Republikas tiesā.
14. **APAKŠUZŅĒMĒJU NOMAIŅA**
	1. Iespējamais piegādātājs nav tiesīgs bez saskaņošanas ar Pasūtītāju veikt atklāta konkursa piedāvājumā norādīto apakšuzņēmēju nomaiņu un iesaistīt papildu apakšuzņēmējus Iepirkuma līguma izpildē.
	2. Pasūtītājs nepiekrīt apakšuzņēmēja nomaiņai, ja pastāv kāds no šādiem nosacījumiem:
		1. Piedāvātais apakšuzņēmējs neatbilst atklāta konkursa dokumentos noteiktajām apakšuzņēmējiem izvirzītajām prasībām;
		2. Tiek nomainīts apakšuzņēmējs, uz kura iespējām atklātā konkursā Iespējamais piegādātājs balstījies, lai apliecinātu savas kvalifikācijas atbilstību paziņojumā par līgumu un iepirkuma procedūras dokumentos noteiktajām prasībām, un piedāvātajam apakšuzņēmējam nav vismaz tāda pati kvalifikācija, uz kādu atklātā konkursā Iespējamais piegādātājs atsaucies, apliecinot savu atbilstību iepirkuma procedūrā noteiktajām prasībām, vai tas atbilst Sabiedrisko pakalpojumu sniedzēju iepirkuma likuma 48.panta pirmajā daļā, paziņojumā par līgumu vai iepirkuma procedūras dokumentos minētajiem pretendentu izslēgšanas nosacījumiem;
		3. piedāvātais apakšuzņēmējs, kura veicamo pakalpojumu vērtība ir vismaz 10 procenti no kopējās iepirkuma līguma vērtības, atbilst Sabiedrisko pakalpojumu sniedzēju iepirkuma likuma 48. panta pirmajā vai otrajā daļā, paziņojumā par līgumu vai iepirkuma procedūras dokumentos minētajiem pretendentu izslēgšanas nosacījumiem;
		4. apakšuzņēmēja maiņas rezultātā tiktu veikti tādi grozījumi Iespējamā piegādātāja piedāvājumā, kas, ja sākotnēji būtu tajā iekļauti, ietekmētu piedāvājuma izvēli atbilstoši iepirkuma procedūras dokumentos noteiktajiem piedāvājuma izvēles kritērijiem;
		5. kad izmaiņas, ja tās tiktu izdarītas sākotnējā piedāvājumā, būtu ietekmējušas piedāvājuma izvēli atbilstoši iepirkuma procedūras dokumentos noteiktajiem piedāvājuma izvērtēšanas kritērijiem.
	3. Pasūtītājs piekrīt piedāvājumā norādītā apakšuzņēmēja nomaiņai, ja uz jauno apakšuzņēmēju nav attiecināmi Sabiedrisko pakalpojumu sniedzēju iepirkuma likuma 67.panta trešās daļas nosacījumi, un nepastāv 14.2.punktā norādītie šķēršļi, šādos gadījumos:
		1. piedāvājumā norādītais apakšuzņēmējs ir rakstveidā paziņojis par atteikšanos piedalīties Iepirkuma līguma izpildē vai nākotnē izpildīt Iepirkuma līgumus, ja Iespējamajam piegādātājam tādi tiktu piešķirti;
		2. piedāvājumā norādītais apakšuzņēmējs atbilst Sabiedrisko pakalpojumu sniedzēju iepirkuma likuma 48. panta pirmajā daļā minētajiem pretendentu izslēgšanas nosacījumiem.
	4. Pārbaudot jaunā apakšuzņēmēja atbilstību, Pasūtītājs piemēro Sabiedrisko pakalpojumu sniedzēju iepirkuma likuma 48. pantu. Sabiedrisko pakalpojumu sniedzēju iepirkuma likuma 48. panta ceturtajā daļā minētos termiņus skaita no dienas, kad lūgums par apakšuzņēmēja nomaiņu iesniegts Pasūtītājam.
	5. Pasūtītājs pieņem lēmumu atļaut vai atteikt Iespējamā piegādātāja apakšuzņēmēju nomaiņu vai jaunu apakšuzņēmēju iesaistīšanu Iepirkuma līguma izpildē iespējami īsā laikā, bet ne vēlāk kā piecu darbdienu laikā pēc tam, kad ir saņēmis visu informāciju un dokumentus, kas nepieciešami lēmuma pieņemšanai.
15. **Citi noteikumi**
	1. Neviens no Iespējamajiem piegādātājiem nav tiesīgs nodot savas saistības un tiesības trešajām personām bez Pasūtītāja rakstiskas piekrišanas.
	2. Ja spēku zaudē kāds no Vienošanās noteikumiem, tas neietekmē pārējo noteikumu spēkā esamību.
	3. Tās līgumattiecības, kuras nav atrunātas Vienošanās tekstā, tiek regulētas saskaņā ar Latvijas Republikā spēkā esošajiem normatīvajiem aktiem.
	4. Visiem paziņojumiem, kuri tiks sagatavoti saskaņā ar Vienošanos, jābūt rakstiskā veidā un tos jāpiegādā personīgi, pa pastu, pa elektronisko pastu vai kurjerpastu uz Vienošanās norādītajām adresēm, ievērojot sekojošus nosacījumus:
		1. Nosūtot paziņojumu pa e-pastu, paziņošanas nosūtīšanas laiks tiek fiksēts uz Pasūtītāja elektroniskā pasta atskaites par piegādāto e – pastu (piegāde uz adresāta serveri) izdrukas (e – pastam laiks tiek fiksēts un saglabāts arī elektroniskā formātā), kas kļūst par šīs Vienošanās neatņemamu sastāvdaļu, kas nepieciešamības gadījumā katram no Līdzējiem var kalpot par pierādījumu par attiecīgā paziņojuma nosūtīšanu.
		2. Ja ir nosūtīšanas pierādījums, jebkurš pa pastu vai kurjerpastu nosūtīts paziņojums ir uzskatāms par saņemtu pēc trīs dienām no tā nosūtīšanas dienas.
	5. Līdzēju rekvizītu nomaiņas gadījumā Līdzēji apņemas viens otru par to brīdināt 10 (desmit) darba dienu laikā. Ja tas netiek darīts, Līdzēji uzskata, ka nosūtītā korespondence ir saņemta.
	6. Vienošanās ir saistoša jebkuram Līdzēju tiesību un saistību pārņēmējam, pilnvarotām personām, kā arī personām, kas rīkojas Līdzēju vārdā.
	7. Vienošanās nodaļu nosaukumi izmantoti teksta pārskatāmībai un tie nevar tikt izmantoti Vienošanās noteikumu interpretācijai un skaidrošanai.
	8. Vienošanās ir sastādīta uz \_\_ lapām, \_\_\_ eksemplāros ar vienādu juridisku spēku, pa vienam eksemplāram katram Līdzējam.
	9. Pielikumi:
		1. Tehniskā specifikācija;
		2. Cenu aptauja;
		3. Cenu piedāvājums;
		4. Paziņojums;
		5. Iespējamo piegādātāju pilnvaroto personu saraksts.
16. **Līdzēju paraksti**

|  |  |  |
| --- | --- | --- |
| **PASŪTĪTĀJS:** |  | **IESPĒJAMIE PIEGĀDĀTĀJI:** |
|  |  |  |

Vispārīgās vienošanās **1.pielikums**

**TEHNISKĀ SPECIFIKĀCIJA**

|  |  |
| --- | --- |
| **I** | **Pasūtītājs: Rīgas pašvaldības SIA “Rīgas satiksme”****Kontakttīkla balstu nepieciešamības pamatojums -** Pasūtījums tiek plānots projekta ieceres “Rīgas tramvaja infrastruktūras pielāgošana zemās grīdas tramvaja parametriem” / RTIP5.7 (turpmāk – Projekts) Darbības programmas “Izaugsme un nodarbinātība” 4.5.1. specifiskā atbalsta mērķa “Attīstīt videi draudzīgu sabiedriskā transporta infrastruktūru” 4.5.1.1. pasākuma “Attīstīt videi draudzīgu sabiedriskā transporta infrastruktūru (sliežu transporta)” ietvaros, saskaņā ar 2020.gada 28.jūlija Ministru kabineta noteikumu Nr. 467[[3]](#footnote-3) nosacījumiem, attiecīgajiem Centrālās finanšu un līgumu aģentūras izsludinātajiem atlases un Civiltiesiskā līguma par Projekta ieviešanu nosacījumiem, kā arī citiem Projekta ieviešanu regulējošajiem normatīvajiem aktiem. |
| **II** | **Kontakttīkla balstu iegādes mērķis un vispārēja informācija** |
| Lai palielinātu tādu sabiedriskā transporta lietotāju skaitu, kas izmanto videi draudzīgu sabiedrisko transportu, vienlaikus mazinot sastrēgumus un privātā autotransporta ietekmi uz vidi un gaisa kvalitāti, nepieciešams uzlabot pārvietošanās pieredzi sabiedriskajā transportā, nodrošinot iespēju pasažieriem pārvietoties modernā, kvalitātes standartiem un vides pieejamības prasībām atbilstošā sabiedriskajā transportlīdzeklī, kā arī padarīt tramvaja satiksmi ātrāku un efektīvāku. Mērķa sasniegšanai jāparedz tādu pasākumu īstenošana, kas nodrošinātu zemās grīdas tramvaja kustību, tostarp paredzot kontakttīkla konstrukciju, t.sk. balstu pārbūvi. |
| Kontakttīkla balstu pārbūve paredzēta būvprojektu ietvaros: | “Tramvaja infrastruktūras pielāgošana zemās grīdas tramvaja parametriem. 7.tramvaja maršruts. ELT un ELT-TKT risinājumi.”  |
| “Tramvaja infrastruktūras pielāgošana zemās grīdas tramvaja parametriem. 5.tramvaja maršruts. ELT un ELT-TKT risinājumi.” |
| “Tramvaja infrastruktūras pielāgošana zemās grīdas tramvaja parametriem. 11.novembra krastmalas un 13.janvāra ielas krustojums.” |
| **III** | **Kontakttīkla balstu iegāde un piegādes vispārējie nosacījumi.** |
| 1. | Piegādātājs nodrošina Pasūtītājam kontakttīkla balstu piegādi atbilstoši tehniskajā specifikācijā norādītajām tehnisko parametru prasībām (IV nodaļa “Kontakttīkla balstu tehnisko parametru prasības”). |
| 2. | Lai Pasūtītājs pārliecinātos par preces atbilstību Tehniskajai specifikācijai, iesniedzot piedāvājumu Pretendents tam pievieno ražotāja apstiprinātu kontakttīkla balstu ekspluatācijas īpašību deklarāciju oriģinālvalodā ar apliecinātu tulkojumu latviešu valodā, balsta rasējumu ar tehniskajiem parametriem un nestspējas aprēķinu.  |
| 3. | Piegādātājs cenu aptaujas piedāvājuma cenā iekļauj visas izmaksas, kas saistītas ar balstu ražošanu un piegādi uz Pasūtītāja noteikto piegādes vietu, kā arī citas ar Iepirkuma līguma izpildi saistītās izmaksas. Piedāvājuma cenas Iepirkuma līguma darbības laikā netiek pārskatītas. |
| 4. | Kontakttīkla balstu piegādes termiņš orientējoši ir 10 (desmit) nedēļu laikā no Paziņojuma par cenu aptaujas rezultātiem nosūtīšana dienas, bet objektīvu apstākļu dēļ vispārīgās vienošanās ietvaros piegādes termiņš, piegādātājam vienojoties ar pasūtītāju, var tikt mainīts. Termiņā ir iekļauts laiks kontakttīkla balstu ražošanai un transportēšanai uz Pasūtītāja noteiktu piegādes vietu. |
| 5. | Lai pārliecinātos par kontakttīkla balstu atbilstību tehnisko parametru prasībām, t.i., vai balsta konstrukcija slogošanas laikā pie tehniskajos parametros norādītajām pastāvīgajām (raksturīgajām) slodzēm nepārsniedz pieļaujamo izlieci, pirms piegādes Piegādātājs Pasūtītāja pārstāvim nodrošina dalību (klātienē vai attālināti) balstu ražotāja organizētā rūpnīcas pieņemšanas testa (FAT) veikšanas laikā. |
| 6. | Kontakttīkla balstu transportēšanu nodrošina Piegādātājs. Piegāde tiek nodrošināta uz Pasūtītāja centrālo noliktavu - Vestienas ielā 35, Rīgā, vai citu Pasūtītāja pārstāvja norādītu piegādes vietu Rīgas pilsētas robežās. Kontakttīkla balstu izkraušanu piegādes vietā nodrošina Pasūtītājs. |
| 7. | Līdz ar kontakttīkla balstu piegādi Piegādātājs nodod glabāšanai Pasūtītājam visu tehnisko informāciju, t.i. materiālu ekspluatācijas īpašību deklarāciju, rasējumus, nestspējas aprēķinus u.c. pieejamu dokumentāciju, kas saistīta ar balstu tehniskajiem parametriem un ekspluatācijas prasībām. Deklarācija iesniedzama oriģinālvalodā ar apliecinātu tulkojumu latviešu valodā. |
| 8. | Ja piegādātajiem kontakttīkla balstiem tiek konstatēts ražošanas defekts, transportēšanas laikā radies bojājums vai tiek piegādāti neatbilstoši balsti, Piegādātājs par saviem līdzekļiem nodrošina defektu/bojājumu/neatbilstību novēršanu ne ilgāk kā 8 (astoņu) nedēļu laikā no fakta konstatēšanas dienas, par ko tiek sastādīts attiecīgs akts. |
| 9. | Par līguma izpildi tiek sastādīts Pieņemšanas – nodošanas akts, ko ar parakstu apliecina Pasūtītāja un Piegādātāja pilnvarotie pārstāvji. |
| 10. | Piegādāto kontakttīkla balstu garantijas laiks ir ne mazāks par 24 (divdesmit četriem) mēnešiem no pieņemšanas – nodošanas akta parakstīšanas dienas. Garantijas laikā nedrīkst rasties nekādi bojājumi, kas nav saistīti ar to mehānisku bojāšanu. |
| 11. | Pēc piegādāto balstu uzstādīšanas, ja rodas šaubas par piegādāto kontakttīkla balstu atbilstību Tehniskajai specifikācijai, balstu garantijas darbības laikā Pasūtītājs var pieprasīt un Piegādātājam jānodrošina atbilstības pārbaužu veikšanu, pielietojot akreditētas iestādes apstiprinātu testēšanas metodi un izmantojot sertificētus mērinstrumentus. Balstus, kam veikt atbilstības pārbaudi, nosaka Pasūtītājs, taču to skaits nepārsniedz 10% no visa piegādes apjoma. |
| 12. | Piezīmes:* ja tehniskajā specifikācijā ir norādīti konkrēti standarti, pretendents var piedāvāt ekvivalentus standartus.
 |

|  |  |
| --- | --- |
| **IV** | **Kontakttīkla balstu tehnisko parametru prasības.** |
| 1. | Kontakttīkla balsta izmērus skatīt Tehniskās specifikācijas pielikumā.  |
| 2. | Kontakttīkla balstam jābūt veidotam no teleskopiski savietotām un sametinātām tērauda caurulēm. Tērauda marku nosaka ražotājs, nodrošinot kontakttīkla balstu tehnisko parametru prasību izpildi. Balsta kopējais augstums - 11 m, atsevišķo cauruļu augstumu attiecībai jābūt līdzīgai tehniskās specifikācijas pielikumā norādītajai. |
| 3. | Tērauda cauruļu ārējiem diametriem jāatbilst tehniskās specifikācijas pielikumā norādītajiem, ar pielaidi +/- 5 mm. Balsta apakšējās caurules (ar ārējo diametru 273 mm) biezumam jābūt vismaz 12 mm, augšējās caurules (ar ārējo diametru 193,7 mm) biezumam jābūt vismaz 5 mm. |
| 4. | Balsta pamata atloka atvēruma un tērauda cauruļu iekšējā diametra izmēriem jānodrošina iespēja balstā ievietot divas lokanās kabeļu caurules ar diametru 50 mm. |
| 5. | Balsta pamata atloka skrūvju stiprinājumu skaitam un izmēriem jāatbilst tehniskās specifikācijas pielikumam.\**\*Prasība norādīta, pamatojoties ar unificētu balsta pamata izbūves konstrukciju*. |
| 6. | Tehniskās specifikācijas pielikumā uzrādītā slodze balsta 8 m augstumā no atloka – 9 kN, 13 kN vai 20 kN – ir pieliktā pastāvīgā (raksturīgā) ilgstošā slodze atbilstoši LVS EN 1990 standartam. |
| 7. | Horizontālā izliece balsta galā pie pieliktās pastāvīgās slodzes nedrīkst pārsniegt 2% no kopējā balsta garuma. |
| 8. | Balstam jābūt karsti cinkotam atbilstoši LVS EN ISO 1461:2009 standarta prasībām. |
| 9. | Balstam veikt virsmas apstrādi, nodrošinot kvalitātes līmeni P2 atbilstoši LVS EN ISO 8501-3 standartam. |
| 10. | Balstam veikt slapjo krāsošanu ar matētu krāsu, atbilstoši LVS EN ISO 12944 standartam. Krāsojumam jābūt tonī, kas atbilst RAL 9007 (*Grey aluminum*) un RAL 7039 (Q*uartz grey*) pēc RAL krāsu kataloga. |
| 11. | Balsta augšai jābūt nosegtai ar pieskrūvētu noņemamu cinkota metāla elementu. |
| 12. | Pie balsta jābūt ar kniedēm piestiprinātai identifikācijas plāksnei ar ražotāja un izstrādājuma nosaukumu, CE marķējumu, izgatavošanas laiku, norādītu balsta nestspēju un citu saistošu ražotāja informāciju. |

|  |  |  |
| --- | --- | --- |
| **V** |  **Kontakttīkla balstu piegādes apjoms.** | **363 gab., t.sk.:** |
| 1. | Kontakttīkla balsts C9kN/11m, RAL 7039 | 14 gab. |
| 2. | Kontakttīkla balsts C9kN/11m, RAL 9007 | 214 gab. |
| 3. | Kontakttīkla balsts C13kN/11m, RAL 7039 | 1 gab. |
| 4. | Kontakttīkla balsts C13kN/11m, RAL 9007 | 98 gab. |
| 5. | Kontakttīkla balsts C20kN/11m, RAL 9007 | 36 gab. |



Vispārīgās vienošanās **2.pielikums**

CENU APTAUJA Nr.\_\_\_\_

202\_\_.gada \_\_\_.\_\_\_\_\_\_\_\_\_

Lūdzu iesniegt cenu piedāvājumu kārtējā Iepirkuma līguma piešķiršanai, aizpildot šī pasūtījuma cenu sadaļu, saskaņā ar 2022.gada \_\_.\_\_\_\_\_\_ noslēgto Vispārīgo vienošanos Nr.\_\_\_\_.

|  |  |  |  |  |  |
| --- | --- | --- | --- | --- | --- |
| **Nr.** | **Preces nosaukums** | **Ražotājs** | **Daudzums/ mērvienība** | **Cena\* bez PVN par vienu vienību** | **Cena\* bez PVN kopā** |
| 1. |  |  |  |  |  |
| 2. |  |  |  |  |  |
| .. |  |  |  |  |  |
| KOPĀ |  |

\*Cenā jābūt iekļautām piegādes izmaksām

Pasūtītāja pilnvarotā persona \_\_\_\_\_\_\_\_\_\_\_\_

 (paraksts)

Cenu piedāvājums jānosūta pa e-pastu uz adresi \_\_\_\_\_\_\_\_\_\_\_\_\_

Vispārīgās vienošanās **3.pielikums**

CENU PIEDĀVĀJUMS Nr. \_\_\_

Rīga, 202\_\_.gada \_\_\_.\_\_\_\_\_\_\_\_\_

Ar šī cenu piedāvājuma iesniegšanu Iespējamais pakalpojuma sniedzējs apliecina, ka ir spējīgs piegādāt cenu piedāvājumā norādīto Preci un Iepirkuma līguma piešķiršanas gadījumā apņemas pildīt Iepirkuma līgumu no Paziņojuma saņemšanas brīža.

|  |  |
| --- | --- |
| **Nosaukums** |   |
| **Reģistrācijas numurs** |   |
| **Juridiskā adrese** |   |
| **Paraksttiesīgā persona** |   |
| **Kontaktpersona, tālrunis, e-pasts** |   |

|  |  |  |  |  |  |
| --- | --- | --- | --- | --- | --- |
| **Nr.** | **Preces nosaukums** | **Ražotājs** | **Daudzums/ mērvienība** | **Cena\* bez PVN par vienu vienību** | **Cena\* bez PVN kopā** |
| 1. |  |  |  |  |  |
| 2. |  |  |  |  |  |
| .. |  |  |  |  |  |
| KOPĀ |  |

Ražotājs \_\_\_\_\_\_\_\_\_\_\_\_\_\_

\*Cenā ir iekļautas piegādes izmaksas

Iespējamā piegādātāja pilnvarotā persona \_\_\_\_\_\_\_\_\_\_\_\_

 (paraksts)

Vispārīgās vienošanās **4.pielikums**

PAZIŅOJUMS

Rīga, 202\_\_.gada \_\_\_.\_\_\_\_\_\_\_\_\_ Nr.\_\_\_\_\_\_\_\_\_

 <Piegādātāja nosaukums>

<Adrese>

1. Pasūtītāja nosaukums: Rīgas pašvaldības sabiedrība ar ierobežotu atbildību “Rīgas satiksme”, Rīga, Kleistu ielā 28, Latvija, LV – 1067; tālrunis +371-7065400; fakss +371-7065402.
2. Iepirkuma līguma priekšmets: Kontakttīklu balstu piegāde.
3. Piedāvājuma izvēles kritērijs: viszemākā cena
4. Datums, kad nosūtīta cenu aptauja – \_\_\_.\_\_\_.202\_.
5. Cenu piedāvājumu iesniegšanas termiņa pēdējās dienas datums – \_\_\_.\_\_\_\_.202\_.
6. Saņemto cenu piedāvājumu skaits un piedāvātās cenas:
7. Iespējamais piegādātājs, kuram tiek piešķirtas Cenu aptaujā (pasūtījumā) Nr.\_\_\_ kontakttīklu balstu piegādes tiesības:
8. Piegādes termiņš:

Pasūtītāja pilnvarotā persona \_\_\_\_\_\_\_\_\_\_\_\_\_\_\_\_

 (paraksts)

Vispārīgās vienošanās **5.pielikums**

IESPĒJAMO PIEGĀDĀTĀJU PILNVAROTO PERSONU SARAKSTS

|  |  |  |  |
| --- | --- | --- | --- |
| Nr.p.k. | Iespējamā piegādātāja nosaukums | Pilnvarotās personas vārds, uzvārds, ieņemamais amats | Pilnvarotās personas kontaktinformācija |
|  |  |  |  |

1. Pretendentam pieteikumā jānorāda tā patiesais labuma guvējs saskaņā ar Noziedzīgi iegūtu līdzekļu legalizācijas un terorisma un proliferācijas finansēšanas novēršanas likuma regulējumu. [↑](#footnote-ref-1)
2. 28.07.2020. MK Not. Nr. 467 “Darbības programmas “Izaugsme un nodarbinātība” 4.5.1. specifiskā atbalsta mērķa “Attīstīt videi draudzīgu sabiedriskā transporta infrastruktūru” 4.5.1.1. pasākuma “Attīstīt videi draudzīgu sabiedriskā transporta infrastruktūru (sliežu transporta)” īstenošanas noteikumi” (ar grozījumiem 07.01.2021. un 07.09.2021.) [↑](#footnote-ref-2)
3. 28.07.2020. MK Not. Nr. 467 “Darbības programmas “Izaugsme un nodarbinātība” 4.5.1. specifiskā atbalsta mērķa “Attīstīt videi draudzīgu sabiedriskā transporta infrastruktūru” 4.5.1.1. pasākuma “Attīstīt videi draudzīgu sabiedriskā transporta infrastruktūru (sliežu transporta)” īstenošanas noteikumi” (ar grozījumiem 07.01.2021. un 07.09.2021.) [↑](#footnote-ref-3)